Luusi 4 | Bayibuli ey'Oku Mukutu Gwaffe Ogwa Intaneeti | New World Translation\nBowaazi akola ng’omununuzi (1-12)\nBowaazi ne Luusi bazaala Obedi (13-17)\nOlunyiriri lw’obuzaale bwa Dawudi (18-22)\n4 Awo Bowaazi n’agenda ku mulyango gw’ekibuga+ n’atuula eyo. Era laba! omununuzi Bowaazi gwe yali ayogeddeko+ yali ayitawo. Awo Bowaazi n’amugamba nti: “Gundi, kyama otuuleko wano.” N’akyama n’atuula. 2 Bowaazi n’ayita abakadde kkumi ab’omu kibuga+ n’abagamba nti: “Mutuule wano.” Bwe batyo ne batuula. 3 Awo n’agamba omununuzi oyo+ nti: “Nawomi eyadda okuva mu nsi ya Mowaabu+ atunda ekibanja ekyali ekya muganda waffe Erimereki.+ 4 Mbadde njagala okukutegeeza nti, ‘Kigulire mu maaso g’abantu ne mu maaso g’abakadde b’abantu bange.+ Bw’oba ng’onookinunula, kinunule; bw’oba nga tookinunule, mbuulira nkimanye, kubanga ggwe olina obuyinza obusooka obw’okukinunula nze ne nkuddirira.’” Awo n’agamba nti: “Nja kukinunula.”+ 5 Bowaazi n’amugamba nti: “Ku lunaku lw’onookigula ku Nawomi, era ojja kuba okiguze ne ku Luusi Omumowaabu nnamwandu w’omusajja eyafa, erinnya ly’omugenzi lisobole okuzzibwawo mu busika bwe.”+ 6 Awo omununuzi n’agamba nti: “Sijja kukinunula nneme okwonoona obusika bwange. Obuyinza mbukulekedde; ggwe kinunule kubanga nze sijja kukinunula.” 7 Edda mu Isirayiri eno ye yabanga empisa ku bikwata ku kununula n’okuwanyisiganya ebintu, okusobola okukakasa ekyo ekyabanga kikoleddwa: Omusajja yalinanga okuggyamu engatto ye+ n’agiwa munne; era mu Isirayiri eyo ye ngeri gye baakakasangamu endagaano eyabanga ekoleddwa. 8 Omununuzi bwe yagamba Bowaazi nti: “Ggwe kigule,” n’aggyamu engatto ye. 9 Bowaazi n’agamba abakadde n’abantu bonna nti: “Muli bajulizi+ olwa leero nti nguze ku Nawomi ebyo byonna ebyali ebya Erimereki ne Kiriyoni ne Maloni. 10 Ne Luusi Omumowaabu eyali muka Maloni naye mmututte abeere mukazi wange okusobola okuzzaawo erinnya ly’omugenzi mu busika bwe,+ erinnya ly’omugenzi lireme kusaanawo mu baganda be ne mu mulyango gw’ekibuga ky’ewaabwe. Muli bajulizi leero.”+ 11 Awo abantu bonna abaali ku mulyango gw’ekibuga era n’abakadde ne bagamba nti: “Tuli bajulizi! Yakuwa awe omukisa omukazi ajja mu nnyumba yo, abeere nga Laakeeri ne Leeya, bannakazadde b’ennyumba ya Isirayiri.+ K’oyitimuke mu Efulaasa+ era okole erinnya eddungi* mu Besirekemu.+ 12 Ennyumba yo eneeva mu zzadde Yakuwa ly’anaakuwa mu mukazi ono+ k’ebeere ng’ennyumba ya Pereezi,+ Tamali gwe yazaalira Yuda.” 13 Awo Bowaazi n’atwala Luusi n’aba mukazi we, ne yeegatta naye. Yakuwa n’asobozesa Luusi okufuna olubuto, n’azaala omwana ow’obulenzi. 14 Abakazi ne bagamba Nawomi nti: “Yakuwa atenderezebwe, atalemye kukuwa mununuzi leero; erinnya lye ka lirangirirwe mu Isirayiri! 15 Muka mwana wo akwagala ennyo,+ era akusingira abaana ab’obulenzi omusanvu, azadde omwana; omwana oyo azzizzaawo obulamu bwo era ajja kukulabirira mu bukadde bwo.” 16 Nawomi n’asitula omwana n’amuteeka mu kifuba kye, era n’amulabiriranga.* 17 Awo abakazi ab’oku muliraano ne bamutuuma erinnya. Baagamba nti: “Nawomi bamuzaalidde omwana ow’obulenzi.” Omwana ne bamutuuma Obedi.+ Ye kitaawe wa Yese,+ taata wa Dawudi. 18 Luno lwe lunyiriri lwa* Pereezi:+ Pereezi yazaala Kezulooni;+ 19 Kezulooni n’azaala Laamu; Laamu n’azaala Amminadaabu;+ 20 Amminadaabu+ n’azaala Nakusoni; Nakusoni n’azaala Salumooni; 21 Salumooni n’azaala Bowaazi; Bowaazi n’azaala Obedi; 22 Obedi n’azaala Yese;+ Yese n’azaala Dawudi.+\n^ Obut., “olangirire erinnya.”\n^ Oba, “n’abeera omulezi we.”\n^ Obut., “Gino gye mirembe gya.”


Bukedde Online - Ba Kondakita abakyala battottodde embeera gye bakoleramu- Abasaabaze tutambula batuweeweeta\nBa Kondakita abakyala battottodde embeera gye bakoleramu- Abasaabaze tutambula batuweeweeta\nOmumyuka wa Pulezidenti Ssekandi akubye abaganda...\nEnsi efunze, kati ebibuga babizimba magombe...\nAdded 21st January 2016\nAsiimwe ng’ayita abasaabaze.\nMAKINDYE, Luwafu, Gombolola, kkooti... omuntu bw’awulira ebigambo bino yeekanga ng’eddoboozi lya mukazi kuba omulimu guno bagumanyidde ku basajja.\nAbakazi bongedde okuwamba omulimu guno baddereeza bwe babazudde nti beesimbu mu by’ensimbi, tebeesaasira ate bawulize. Nange nafunye omukisa ne nninya ku takisi eyabaddemu kondakita omukazi. Ono ye Anitah Namiiro akolera ku siteegi ya Bunnamwaya.\nTwanyumizzaamu ebitono kubanga yabadde ku mulimu era nga kino kyampalirizza okuddayo ku siteegi gy’akolera twongere okuwayamu. Twanyumiza bwe tuti; Oluvannyuma lw’okutikkirwa mu ttendekero erimu nanoonya emirimu ne gibula.\nNadda awaka nabyo ne bintama era nasalawo okusaba taata anzikirize okukola naye nga kondakita. Yanzikiriza era kati nkakakkalabya. Mu kusooka nalowooza nti omulimu guno muzibu nnyo wabula kati naakamalamu omwaka gumu n’ekitundu.\nAnita Namiiro ng’aggala ekiggi.\nKIKI EKISINDIKA ABAKAZI MU MIRIMU NGA GINO?\nJalia Namiiro akolera ku siteegi ya Salaama Munyonyo agamba nti omulimu guno tegutera kusala nnyo olw’ensonga nti nga kondakita tewali ky’oteekamu okuggyako obudde bwo, amaanyi wamu n’okuba omwesimbu eri bakama bo.\nAgamba nti olunaku osobola okufi ssa 20,000/- . Ayongerako nti omulimu guno gwetaaga obwongo kubanga gulimu okubala ssente era nga kino buli mukyala ateekateeka okugwegattako alina okukyerinda.\nSsaalongo Bob avugira ku siteegi ya Kamwokya agamba nti ku mbeera eriwo kati mu ggwanga tekirina buzibu mwami kukola na mukyala we mu mulimu guno anti obufumbo kati bwafuuka bwa kuyambagana.\nAgamba nti mu kiseera kino waliwo abawala abatunda ebibala n’ebokulya mu ppaaka abagattako obwakondakita obw’ekiseera. TUBAKUBISA MPISA N’OBWESIMBU Racheal Asimwe ng’ono akolera ku siteegi ya Makindye Luwafu era ng’omulimu guno agumazeemu omwaka gumu, annyonyola nti gye bujja abakazi bagenda kwongera okuwamba omulimu guno kubanga ba mazima, bampisa ate bayonjo.\nMicheal Ssewankambo, omutuuze w’e Lugoba agamba nti omulimu gw’obwakondakita gunyumira abaami noolwekyo abakyala bandyettanidde emirimu emirala olw’okuba nti omukyala yenna asuubirwa okuba n’obudde obutegekera abeewuwe kyokka ng’ate takisi ezisinga zinnyuka kiro.\nAgamba nti kino kiyinza okubaviirako okufi irwa obufumbo bwabwe. Evelyne Nakigudde ow’e Kabuusu agamba nti bakondakita abakazi basingira wala abasajja kubanga tebatera kwereega na basaabaze, bawulize ate bayonjo. Mary Sserwadda ow’e Kibuye annyonyola nti omulimu guno abakyala gubalabisa ng’abayaaye era kizibu omuntu okukuwa ekitiibwa singa abeera akusiηηanye ku kiggi ky’emmotoka.\nEBIZIBU BYE BASANGA\nNg’emirimu emirala gyonna, omulimu gw’obwakondakita gulimu okusoomoozebwa kwa maanyi olw’ebizibu ebitali bimu ebisissinkanibwa gamba ng’okuvumwa abasaabaze, abafuluma nga tebasasudde.\nBYE WEETAAGA OKUMANYA NGA TONNEEGATTA KU MULIMU GUNO\nWadde ng’oyinza okutunuulira omulimu guno ng’ogwokusaaga,waliwo ebintu ebitono by’olina okubeera omwetegefu okukola nga kondakita era nga muno mwe muli;okusasula siteegi kwogenda okukolera nga, zino zibeera nsimbi ezitakka wansi wa 150,000/- era nga zisasulwa omulundi gumu wabula nga ssente zino zisinziira ku siteegi kw’oli ne paaka mw’ogenda okukolera.\nSsente zino zikuddizibwa mu kiseera ekya kazigizigi gamba ssinga obeera olwadde nga tosobola kukola oba ne ku naku enkulu.\nAsiimwe annyonyola nti omukyala aneegatta ku mulimu guno alina okuba nga mwetegefu okukola awatali kwesaasira n’okwambula obulungi okwewala okwesittaza abasaabaze.\nYe Jackie Nassolo akolera ku siteegi ya Bweyogerere mu ppaaka enkadde. Mukyala mufumbo. Annyonyola nti amaze emyaka ebiri mu mulimu guno era nga tagufunyeemu buzibu wadde nga takola na bba.\nJalia Namiiro ng’alinda emmotoka ye etikke, akolera ku siteegi ya Salaama Munyonyo.\nAgamba nti kimusobozesa okutambuza famire ye n’emirimu kwe kuba nti ye yasalawo kukolera mu kibuga mwokka. Agamba abasajja be bakoleramu babawa ekitiibwa wadde abantu bangi babamanyi nti bakwanyi.\nAgamba nti omulimu guno agukola agwagala kubanga gumusasaula bulungi. Aisha Kyomuhangi akolera ku siteegi ya Jomayi Nalumunye agamba nti omulimu guno tegumuwa buzibu era ng’afunira ddala ekiseera ekimala okuwummulira mu mmotoka.\nAgamba bafuna okusomoozebwa nti abasabaaze bangi bagaala nnyo okubavuma, okubayisaamu amaaso, okubakwana ate n’obutaagala kusasula.\nAgukoledde ebbanga lya mwaka gumu. Aba takisi bwe bongedde okwekengera bakondakita abasajja obutabeera beesimbu, kati abamu baasalawo kukola bokka. Bano bavuga takisi nga tebalina bakondakita emirimu gyombi ne bagyekwata nga bagamba nti baakoowa okubabala omufuulo oba okuyomba n’obugayaavu.\nAbalala, bakondakita babakozesa misana naddala ku hhendo ennyimpimpi kuba babeera beetaaga ababayamba okuyita abasaabaze olw’engeri gye babeera ab’ekkekwa. Ku ηηendo ez’okumpi okuva mu Kampala, okugenda mu bifo okugeza nga Kabowa, Bweyogerere, Mpereerwe, Bwaise-Kawempe n’awalala, baddereeva ba takisi abamu tebabeera na bakondakita mu biseera by’oku makya ng’abantu bajja okukola n’olweggulo ngbannyuka kuba abasaabaze tebabeera baakunoonya nnyo.\nMu kutikka bakosesa abavubuka abayimirira ku siteegi be babawaayo 500/- oba 1,000/-. Abalala abatabeera na bakondakita be bakolera ku hhendo empanvu nga tekyetaagisa nnyo kugenda ng’otikka abasaabaze.\nWabula abasaabaze waliwo lwe beemulugunya ku takisi ezitaliimu bakondakita nga bagamba nti oluusi balwa mu kkubo olwa ddereeva okukola emirimu ebiri.\nJane Nalwoga asula e Kabowa agamba nti oluusi baddereeva babeera balina okuva ku siteeringi okujja ne baggulirawo abasaabaze abayingira n’abafuluma naddala ku nzigi eziriko ekikyamu oba ezikaluba mu kuggula.\nAbalala babamalira ekiseera nga basolooza ssente naddala nga cengi waakunoonya. Embeera y’ebyenfuna bw’etabuse ensimbi n’efuuka ey’ekkekwa, baddereeva ne bannannyini mmotoka baagala nnyo bakondakita abeesimbu okulaba nga ssente tezibulankana era eno y’emu ku nsonga enkulu eyingizza abakazi mu bwakondakita olw’okumanya okukwata obulungi ssente. Abo abatalina bakondakita abeesimbu basalawo kuzivuga nga tezirina kondakita, ddereeva n’asobola okufi ssa akawera\nBaddereeva abakwata abakazi ku bubina baakugobwa mu ppaaka\nFaith weebale kunkuuma kati emyaka 11


Bukedde Online - Agambibwa okufera obukadde 15 bamusibye\nJudith Babirye azadde, kitaawe ne yeewaana...\nSHADIA Nakiwala 29, nnannyini kkampuni ya HUNT International Labour Suppliers Ltd etwala abakozi mu mawanga g’ebweru asuze Luzira lwa bukadde 15 z’agambibwa okuggya ku muntu mu lukujjukujju ng’amusuubizza okumutwala ku kyeyo.\nTwine omusuubuzi w’omu kikuubo gwe baafeze. Nakiwala agambibwa okufera ng’ali ku kkooti e Makindye.\nNakiwala omutuuze w’e Makindye ku Madirisa Zzooni yakwatiddwa poliisi y’e Katwe n’oluvannyuma n’atwalibwa mu kkooti e Makindye n’asimbibwa mu maaso g’omulamuzi Allan Mpirwe Gakyaro eyamusomedde omusango.\nKyategeezeddwa nti nga April 24, 2019, Justus Twine yawa Nakiwala obukadde 15 n’ekigendererwa ky’okumuguza emigabo mu kkampuni ye eya HUNT erina ofiisi e Zzana- Kikumbi.\nKyokka Twine oluvannyuma yakizuula nti kkampuni tewandiisibwanga mu mateeka, wadde nga yali eriko abantu b’eggyako ssente.\nBuli lwe yasabanga ssente nga bamugamba alindeko. Yalabye tebalina kye bamuwa kwe kuloopa ku poliisi.\nWadde nga Nakiwala omusango yagwegaanye, tekyalobedde mulamuzi kumusindika Luzira okutuusa nga November 29, 2019 lw’anaakomezebwawo mu kkooti.\nIvan Nimusiima eyali akola ne Nakiwala ye yasooka okukwatibwa wiiki ewedde n’asindikibwa e Luzira.\nEggulo yakomezeddwaawo mu kkooti ne babasomera bombi emisango gye gimu gye beegaanye.\nNakiwala bwe yabadde tannatwalibwa mu kkooti, yategeezezza omusasi nti yakola kkampuni etwala abantu ebweru, kyokka Gavumenti y’emulwisizza okumuwa olukusa wadde nga ssente z’okuwandiisa kkampuni yazisasula dda.\nYategeezezza nti Twine bwe yalaba ng’aggya ku bantu ssente n’alowooza nti bazimulyako ate nga naye yali abayunga ku kkampuni endala ezirina olukusa okutwala abakozi.\nHUNT International Labour Suppliers Ltd\nNakiwala asiimye Bukedde


Bukedde Online - Abadde alondoola abatta mwannyina naye attiddwa mu bukambwe!\nSheikh Obedi Kamulegeya agobeddwa e Kibuli...\nZULAYIKA Nalubega bwe yattibwa omwezi oguwedde, mwannyina Huzayiru Mawanda n’awera okulondoola omutemu okutuusa ng’akwatiddwa. Kyokka abadde tannakwata mutemu naye (Mawanda) n’attibwa mu bukambwe.\nAbaatemudde Mawanda 38, baamukimye ku siteegi ya bodaboda ku ssundiro ly’amafuta erya Meru okumpi n’enkambi y’amagye e Makindye w’abadde akolera. Era y’abadde ssentebe w’abavuzi ba bodaboda. Ku Lwomukaaga yabadde ku mupiira gwa Cranes ne Cape Verde e Namboole gye yavudde n’adda ku siteegi okupakasa. Waliwo abaamukubidde essimu emuyitira omulimu n’agenda.\nOkuddayo okumulaba ng’attiddwa olwo omulambo ne gutwalibwa mu ggwanika e Mulago. Omulambo poliisi yagusanze ku kkubo e Nsangi ku lw’e Masaka nga guliko ebiwundu ku mutwe. Omubiri gwabaddeko enkwagulo nga kirabika baasoose kulwana. Ebiwandiiko bye, essimu ne pikipiki byonna baabitutte.\nObutemu buno buddiridde okufa kwa Nalubega abadde akolera mu katale ewa Kisekka. Nalubega mwannyina Mawanda kigambibwa nti yattiddwa bba Kulayisi Lukandwa 37, naye akolera ewa Kisekka nga makanika. Nalubega ne Lukandwa babeera Nsaggu Central Cell e Kajjansi mu Ggombolola y’e Ssisa e Wakiso. Lukandwa yabula era bukya mukazi we attibwa anoonyezebwa poliisi.\nMawanda abadde awera nti mu buli ngeri ajja kukwata Lukandwa asasulire okutta Nalubega. Mawanda abadde asula Nabbingo. Alese omukyala n’abaana bana. Okufa kwa Mawanda kuwezezza abaana basatu abafudde omwaka guno mu famire ya Hajji Abbas Lubega, e Kyotera ku kyalo Kabale-Butiti.\nHajji Lubega yasooka kufiirwa muwala we Hamida Nabunje eyafiira mu lutalo lw’okuzaala ne kuddako Nalubega agambibwa nti bba Lukandwa yamukuba omuyini ku mutwe n’amutta nga October 14, 2018. Kati ate ne Mawanda atemuddwa. Omwogezi wa poliisi mu Kampala, Luke Oweyesigyire yategeezezza Bukedde nti poliisi yabadde tennabaako by’ezuula ku basse Mawanda.\nOmulambo bwe gwaggyiddwa ku kkubo ne gutwalibwa e Mulago, eno abooluganda gye baaguggye okugutwala e Kyotera gye gwaziikiddwa eggulo. Poliisi tennayogera na baaluganda wadde nabo okukola sitatimenti. Moses Kayondo ng’ono muganda wa Mawanda yategeezezza nti, okubula kwa Mawanda baakutegedde ku Ssande, mukyala we bwe yabakubidde essimu ng’ategeeza bba bw’ataakomyewo waka ate nga n’essimu ye teyaliiko. “Twamunoonyezza n’atubula.\nTwamaze kutwala mawulire ku ggwanika e Mulago era eno gye baatulagidde ekifaananyi kya Mawanda ne batutegeeza nti omulambo poliisi yagutuusa mu ggwanika mu kiro ky’OLwomukaaga”, Kayondo bwe yategeezezza.\nOmu ku mikwano gya Mawanda yagambye nti abadde tatera kuvuga pikipiki kiro naye lwe yatemuddwa omuntu yamukubidde essimu ng’alabika amumanyi kye yavudde agenda okumusaabaza. Kayondo yategeezezza Bukedde nti aba famire ya Mawanda bateebereza nti mukoddomi waabwe Lukandwa eyatta Nalubega yandiba nga ye yaluse olukwe okutta Mawanda kubanga y’abadde asinga okuteeka amaanyi mu muyiggo gw’okuzuula Lukandwa atwalibwe mu mbuga z’amateeka.\nOmu ku ba bodaboda ababadde bakola ne Mawanda yagambye nti, Mawanda amaze wiiki ssatu ng’agamba nti alina abantu abamutambulirako era bamukubira amasimu agamutiisatiisa ave ku musango gw’abatta mwannyina.\nYagambye nti Mawanda abadde muntumulamu ng’ebiseera bye ebisinga abimala n’abaana be ate bw’ataba waka aba ku mulimu. Kyokka waliwo n’abateebereza nti kiyinzika okuba ng’abasse Mawanda baabadde na kigendererwa kya kubba pikipiki. Bino byombi poliisi eri mu kunoonyereza okuzuula ekituufu.


AWO KALE! Kabinenti ya Pulezidenti Yoweri Museveni akkirizza abayizi okudda ku massomero, kiggwa Lwakuna - Galaxy FM 100.2 AWO KALE! Kabinenti ya Pulezidenti Yoweri Museveni akkirizza abayizi okudda ku massomero, kiggwa Lwakuna - Galaxy FM 100.2\nAWO KALE! Kabinenti ya Pulezidenti Yoweri Museveni akkirizza abayizi okudda ku massomero, kiggwa Lwakuna\nKabinenti ya Pulezidenti Yoweri Kaguta Museveni eyisizza ekiteeso eky’amassomero okugulwawo abayizi abamu okuddayo okusoma wakati mu kulwanyisa Covid-19.\nMu kiwandiiko ekifulumiziddwa, tewali nnaku za mwenzi ziteekeddwawo abayizi okuddamu okusoma wabula bakkiriziganyiza abayizi okudda ku massomero wakati mu kuteekawo embeera zonna ez’okulwanyisa Covid-19.\nMu ngeri y’emu Banamisita, bagamba nti mu kiseera kino abayizi, abali mu kibiina eky’omukaaga (P6), S3 ne S5 bandibadde bakkirizibwa okudda ku massomero okusoma n’abayizi abali mwaka ogusembayo okuli ab’ekibiina eky’omusanvu (P7), S4 ne S6 abasemberedde okutuula ebigezo.\nMu ngeri y’emu kabinenti egamba nti abayizi abali mu kibiina ekyawansi, bakusigala nga basomera waka nga singa baddayo ku masomero, tebasobola kuteeka mu nkola ngeri zakulwanyisa Covid-19 ate okwegata wakati w’abayizi, abasomesa n’abazadde, kiyinza okwongera okutambuza obulwadde.\nWabula ssentebe w’ekibiina ki NRM era omukulembeze w’eggwanga Yoweri Kaguta Muaseveni asuubirwa okwogerako eri eggwanga akawungeezi k’olunnaku Olwokuna okutangaza eggwanga ku nzonga ezo.


Bwolokola osigala oli mulokole?\nYye, Abantu bwebamanya Kristu ng'omulokozi wabwe, bafuna enkolagana ekakasa okulokolebwa kwabwe okubeera okunyweevu emirembe gyona. Obulokozi bunene okusinga okusaba esaala oba okusalawo okugoberera Kristu. Obulokozi kikolwa kya Katonda yekka nga mu kyo, omwonoonyi anaazibwa era azaalibwa buggya omwoyo mutukuvu (Yokaana 3:3; Tito 3:5) Obulokozi bwebutukaawo, Katonda awa omulokole omutima omuggya era namuteekamu omwoyo omuggya mu yye (Ezekyeri 36:26) Omwoyo aletera omuntu alokose okutambulira mu kugondera ekigambo kya Katonda. (Ezekyeri 36:26-27; Yakobo 2:26). Ebyawandiikibwa bingi biraga obulokozi ng'ekikolwa kya Katonda era bwewatali kisobola kubukugibwako.\n(a) Abaruumi 8:30 egamba " era be yayawula edda, abo era yabayita: era be yayita, yabawa abo era obutuukirivu: era be yawa obutuukirivu, yabawa abo era ekitiibwa." Olunyiriri luno lutulaga nti okuva katonda lwatulonda, kirabika nga tuba twaweebwa dda ekitiibwa mu kuberawo kwe mu Ggulu. Tewali kisobola kulemesa mukkiriza okuva ku lunaku olusooka okuweebwa ekitiibwa kubanga Katonda yakitegeka dda mu Ggulu. Omuntu bwamala okuweebwa obutukkirivu, obulokozi bwe bunywezebwa era bukuumibwa – abeera munywevu ng'eyawebwa edda ekitiibwa mu Ggulu.\n(b) Pawulo abuuza ebibuuzo ebikulu mu Abaruumi 8:33-34 "Ani aliroopa abalonde ba Katonda? Katonda abawa obutuukirivu: ani alibasalira omusango? Kristo Yesu eyafa, oba okusinga eyazuukira, ali ku mukono ogwa ddyo ogwa Katonda, era atuwolereza. Ani alisalira omusango eri abalonde ba Mukama? Tewali, kubanga Kristu ye muwolereza waffe." Ani anatusalira omusango? Tewali, kubanga Kristu, oyo eyatufirira, ye yekka atusalira omusango. Tulina omuwolereza ate nga yemulamuzi kyoka nga ye mulokozi waffe.\n(c) Abakkiriza bazaalibwa omulundi ogw'okubiri (Okuzalibwa obuggya) bwebakkiriza (Yokaana 3:3; Tito 3:5) Omulokole okufiirwa obulokozi, alina okugyibwaako okuzaalibwa okuggya nafuuka nga ng'atazaalibwa buggya (Mulundi gwa kubiri). Bayibuli terina weraga nti okuzalibwa obuggya kuyinza okutwalibwa.\n(d) Omwoyo omutukuvu atuula mu bakkiriza bona (Yokaana 14:17; Abaruumi 8:9) era n'abatiza abakkiriza bona okuyingira mu mubiri gwa Kristu (1 Abakolinso 12:13) Omukkiriza okugyibwaako obulokozi, ayina okugyibwako omwoyo atuula mu yye era nagyibwa ku mubiri gwa Kristu.\n(e) Yokaana 3:15 egamba nti buli akkiriza Yesu Kristu "alifuna obulamu obutaggwaawo" Bwokkiriza Kristu olwalero n’ofuna obulamu obutaggwaawo, ate n’obufiirwa enkya , kitegeeza nti tebwaali bulamu obutaggwaawo. Kitegeeza nti bwofiirwa obulokozi bwo, ekisuubizo eky'obulamu obutaggwaawo mu Bayibuli si kituufu oba kirina ensobi.\n(f) Okumaliriza ensonga eno, Ebyawandiikibwa bitugamba bulungi, "Kubanga ntegeeredde ddala nga newakubadde okufa, newakubadde obulamu, newakubadde bamalayika, newakubadde abafuga, newakubadde ebiriwo, newakubadde ebigenda okubaawo, newakubadde amaanyi, newakubadde obugulumivu, newakubadde okugenda wansi, newakubadde ekitonde kyonna ekirala, tebiiyinzenga kutwawukanya na kwagala kwa Katonda okuli mu Kristo Yesu Mukama waffe" (Abaruumi 8:38-39). Jukira nti Katonda eyakulokola, ye Katonda y’Omu ajja okukumira mu bulokozi. Obulokozi bwaffe bunywevu gguluggulu, emirembe gyona.


Bukedde Online - Abaana b''Omusumba Kiganda bavuddeyo ku kuwasa kwa kitaabwe\nAbaana b''Omusumba Kiganda bavuddeyo ku kuwasa kwa kitaabwe\nOmugagga w'omu Kampala Kalungi akwatiddwa\nAdded 26th February 2013\nABAANA b’omusumba David Kiganda bavuddeyo ne bawagira kitaabwe addemu awase oluvannyuma lw’okukwatira nnyabwe mu bwenzi.\nABAANA b'Omusumba David Kiganda bavuddeyo ne bawagira kitaabwe addemu awase oluvannyuma lw’okukwatira nnyabwe mu bwenzi.\nKiganda yakwatira eyali mukaziwe Hadija Nassejje mu bwenzi n’omusiisi wa chapati mu mwaka gwa 2006.\nAbaana bano okuli Baker Kiganda, Philip Kisakye Kiganda,, Deborah Kiwummulo Kiganda ne Charles Kasule Kiganda bategeezezza Bukedde Online nti baatuula ne kitaabwe, oluvannyuma lw’ebyabaawo, ne boogera nebatuuka ku kukkaanya addemu awase.\nBannyonnyodde nti oluvannyuma lw’okwogera ne kitaabwe, baasisinkana nnyabwe naye ne boogera naye ne bakizuula nti kitaabwe yali takyasobola kuddingana na nnyabwe kwekugenda n’okusalawo kwa kitaabwe addemu awase omukazi omulala.\nAbaana baategeezezza nti bukya kitaabwe afuna mukyala omulala omupya babadde bamusisinkana kyokka ku Mande ya wiiki ewedde , Omusumba Kiganda yategese mu butongole ekijjulo kweyasemberezza abaana n’abanjulira omukyala gwategeka okugattibwa naye.\nAbaana baamuwadde ebirabo era mu kwogera kwabwe baamukakasizza nga bwe bajja okukolagana naye obulungi nga bamussaamu ekitiibwa okuva lwebamwanjuliddwa mu butongole.\nAbamu ku baana ba Kiganda, ekif; Moses Lemisa.\nWabula abaana baategeezezza nti waliwo abantu omuli n’Abasumba abaagala okubatabula ne kitaabwe nga babapikapika bagaane kitaabwe okuwasa nebagamba nti kino tebayinza kukikola.\nSsabawandiisi w’ekibiina ky’abalokole ekya National Fellowship of Born Again Pentecostal Churches Omusumba Joshua Lwere yatuuzizza Basumba banne ab’omu Kampala abaasusse mu 20, nebakkiriziganya nti emitendera egy’etaagisa Kiganda okuddamu okuwasa yagituukiriza era tewali kimugaana kugenda mu maaso na mbaga.\nBakkaanyizza nti emitendera omukaaga Omusumba Alex Mitala gyeyayogerako, yali agiwaako magezi nga bwegirina okutambuzibwa nti kyokka bwe beetegerezza emitendera gino gyonna gyatuukirizibwa Omusumba Kiganda.\nEmitendera gino omukaaga kwe kuli; okuwulira oludda lwa Hadijah Nassejje, okwebuuza ku baana ba Kiganda, okwebuuza ku mukazi Kiganda gwagenda okuwasa, Kiganda okuwandiikira olukiiko lwa Basumba, ensonga zino okutunulwamu olukiiko ttabamiruka olufuga ekibiina ky’abalokole ekya NFBAPC, olukiiko ttabamiruka okuweereza ensonga zino mu kakiiko k’abakadde b’ekkanisa.\nOmu sumba Drake Kanaaba owa Redeemed Church e Makerere, yasembye Kiganda okuwasa n’agamba nti amateeka ageetaagisa gonna yagagoberera omuli n’okuwa eyali mukaziwe enju asobole okubeera obulungi.\nKiganda aleese omugole; azzeemu embaga\nOmusumba Kiganda asazeewo okugenda mu maaso n'embaga ye


Bukedde Online - Bukenya awadde Iryn ssente\nBukenya awadde Iryn ssente\nBaminisita ba Kabaka abaggya bakwasiddwa...\nEkiteeso ku Museveni okwezza Kampala kikyagaanyi...\nPOLOF. Gilbert Baalibaseka Bukenya ayingidde kampeyini y’okununula omuyimbi Iryn Namubiru eyakwatibwa n’enjaga e Japan.\nBya JOSEPHAT SSEGUYA NE AHMED KATEREGGA\nBukenya asasudde ssente ezeetaagisa okukola ku musango gwa Iryn ali mu kaduukulu ka poliisi y’e Chiba Prefectural okutuusa nga May 24, 2013 lw’agenda okutwalibwa mu kkooti okusalawo oba alina omusango.\nBukenya gwe twakubidde essimu ng’ali e Nairobi mu Kenya eggulo ku Lwokubiri, yategeezezza nti, “kituufu kampeyini y’okununula mukwano gwange nagiyingidde...” Bwe yabuuziddwa ssente z’awadde yagaanyi okuzaasanguza wabula n’agamba nti obuyambi bwonna obwetaagisa, ye w’ali.\nGye buvuddeko, abagagga mu Kampala beekozeemu ekibiina kya ‘Save Iryn Project’ mwe bayita okukung’aanya ssente z’okutaasa Iryn.\nBalaam Barugahare (Pulomoota wa Iryn mu Uganda) yategeezezza nti ekibiina kino kirimu Capt. John Kassami bboosi wa Iryn mu Fusion Band, BMK, maama wa Iryn Justin Nyanzi, ye kennyini n’abalala.\nFamire ya Namubiru erumirizza maneja okumanya ku by’enjaga\nObukodyo abayimbi bwe bakozesa okutambuza enjaga\nPoliisi ekebedde Iryn omusaayi okuzuula oba gulimu enjaga\nBannayuganda abali e Japan boogedde ebyama ku bya Iryn\nPoliisi enoonyereza ku bayimbi 5 ku by’enjaga\nEggulo, waliwo eyagenze ku mukutu gwa ‘facebook’ n’alabula abantu ku bibiina ebisondera Iryn ssente mu bukyamu.\nOmukutu gwalaze nti, ssente zonna zirina kukung’aanyizibwa Balaam, Thadeus Mubiru (maneja wa Iryn) ne Polof. Gilbert Bukenya.\nWabula Balaam agamba nti abaawandiise ebintu bino beeyise ye, naye si ye nnannyini mukutu ogwo.\nENKOLAGANA YA BUKENYA NE IRYN\nMu 2010, Bukenya yasisinkana Iryn ku wooteeri ye eya Katomi ku lw’e Ntebe gye baabakubira ekifaananyi nga beegudde mu bifuba. Era wano bakkaanya, Iryn ayimbire nnyina wa Bukenya oluyimba olumuwaana olwa ‘Nabulo’.\nMu 2011, Iryn yayiiya oluyimba ‘Nabulo’ ng’awaana maama wa Bukenya, Fransisca Nabulo.\nMu October wa 2011, Iryn yatongoza olutambi lwe ‘Birowoozo’ era Bukenya eyali yaakava mu kkomera, ye yali omugenyi omukulu.\nIryn bwe yayimba oluyimba lwa ‘Nabulo’, Bukenya n’akaaba.


Bukedde Online - Kabaka alaze by'ayagala bikyusibwe mu bubaka bwe obw'omwaka\nKabaka Ronald Muwenda Mutebi mu bubaka bwe obuggalawo omwaka gwa 2018 obusomeddwa Waggwa Nsibirwa\nKABAKA Ronald Muwenda Mutebi asabye abantu okukuuma obuntu bulamu n’okulwanyisa enguzi bye yagambye nti biyamba abantu okuba obulungi mu nsi engunjufu.\nAte Ssabalabirizi Stanley Ntagali avumiridde ekibba ttaka , obukuubagano bw’ebyobufuzi olumu obwavaamu n’ababaka okulwanira mu palamenti n’asaba emize gino n’emirala egifung’amye mu nsi eno bigende n’omwaka omukadde.\nBino byabadde mu kusaba kw’olusooka omwaka mu Lutikko e Namirembe Kwakulembeddwa Ssabalabirizi w’Ekkanisa ya Uganda Stanley Ntagali nga kwetabiddwamu n’omulabirizi w’e Namirembe Kityo Luwalira.\nMu bubaka bw’omwaka omugya obwasomeddwa omuwanika wa Buganda, Robert Waggwa Nsibirwa, Kabaka Ronald Muwenda Mutebi yagambye nti abantu okukuuma obuntu bulamu n’okuba n’ensonyi obutakola biswaza biyamba abantu okuba obulungi mu nsi engunjufu. Yategeezezza 2019 gube mwaka gwa kukola n’okusinga bwe gubadde mu 2018 n’akunga abantu okulwanyisa obulyake.\nYasabye ebitongole bya gavumenti bikirizibwe okwetengerera bisobole okulwanyisa enguzi. N’agamba nti obukiiko obutali bumu obuzze bussibwawo okubuuliriza tebulina kinene kye bukozeewo n’agamba nti oluyimba lwa ‘’tonoonyereza’’ lulina okukoma wabeewo eky’amanyi ekikolebwa enguzi erinnyibwe ku nfeete. Yasasidde abafiriddwa abantu baabwe mu bubenje, endwadde n’okubuzibwawo mu ngeri zonna.\nSsabalabirizi Ntagali yagambye nti abantu balina okukola ennyo okufuna ssente kyokka n’agamba nti nga bakola kino balina okukulembeza Katonda.N’asaba obukyayi,obuli bw’enguzi n’emize emirala gigende n’omwaka omukadde.Yasabye abantu okulowooza ku bye bagenda okukolako omwaka guno era babiseeko omulaka.\nN’agamba obukuubagano bw’ebyobufuzi,okulwanagana mu maka,okusadaaka abaana, n’okutwala abantu ebweru mu buddu bikome n’omwaka omukadde.Yagambye nti abavubuka beetaaga okufibwako ennyo bafune emirimu n’agamba nti ebbula ly’emirimu liretedde abavubuka okugenda ku byeyo olumu ne batuuka eyo ne bayisibwa ng’ensolo.\nYasiimye Pulezidenti Museveni olw’okussaawo omulamuzi Catharine Bamugemereirwe okulwanyisa ekibba ttaka. N’agamba nti lipooti bw’enaaba efulumye esaanidde ewebwe palamenti egiteseeko ekibba ttaka kisobole okunogerwa eddagala.Yasabye ababaka ba palamenti obutaddamu kulwanira mu palamenti omwaka guno.


Bukedde Online - Omubaka atuuzizza Abayindi ne bakkaanya\nGen. Tumwine ayingidde mu lutalo lwa lufula...\nPulezidenti Museveni lwe yasisinkana Katikkiro wa Buyindi Modi\nOMUBAKA wa Buyindi mu Uganda, Ravi Shanka asinsinkanye abakulembeze b’ebibiina eby’enjawulo omwegattira Abayindi b’omu Uganda ne bakkaanya okwongera ku bammemba ku kakiiko akaalondeddwa okuteekateeka okukyala kwa Katikkiro wa Buyundi Narendera Modi mu Uganda.\nAkakiiko kongeddwaako bammemba abalala mukaaga okuli: Jitu Sorathiya, Paresh Mehta, Sanjay Adhiya, Nareshbhai Patel, Daxesh Patel ne Raju Hirani nga bano bagenda kutuula kakiiko ak’abantu 10 akaasooka okulondebwa okuteekateeka okukyala kwa Katikkiro Modi kyokka ebimu ku bibiina by’Abayindi ne beemulugunya nti, kalina kyekubiira.\nBino biddiridde obutakkaanya mu bibiina omwegattira Abayindi b’omu Uganda abeetemyemu ku nteekateeka ez’okukyala kwa Katikkiro Modi asuubirwa okutuuka nga July 24 ku bugenyi obutongole.\nEbibiina 15 eby’enjawulo ebimu kw’ebyo omwegattira Abayindi b’omu Uganda byekubidde enduulu ew’omubaka Shanka, nga bitiisatiisa okuzira okwetaba mu by’okukyala kwa Katikkiro Modi okuggyako ng’ensonga zaabwe zitunuddwaamu naddala ku nsimbi ezibakuhhanyiziddwaamu okuteekateeka olukuhhaana gaggadde mwe baanaasisinkanira Katikkiro Modi.\nEbimu ku bibiina omwegattira Abayindi ebitiisatiisizza okuzira okukyala kwa Modi kuliko: North Gujarat Association, Lohanna Community, Jitu Sorathiya, Paresh Mehta, n’ebirala era mu abakulembeze baabyo baatadde emikono ku kiwandiiko mwe baasengese ensonga zaabwe ze beemulugunyaako ku kakiiko ak’abantu 10 abaalondebwa okuteekateeka olukuhhaana lw’Abayindi ab’omu Uganda.\nAkakiiko akateesiteesi ak’abantu 10 akaalondebwa omubaka Shankar nga kalina bassentebe babiri; Mohan Rao ne Pradeep Karia abaaweereddwa obuvunaanyizibwa okuteekateeka olukuhhaana Katikkiro Modi mw’anaasisinkanira Abayindi abasoba 200,000, abalina bizinensi mu Uganda.\nKyakkaanyiziddwaako mu kafubo ak’ebibiina by’Abayindi nga 40 abaasisinkanye omubaka Skanka ku kitebe kya Buyindi mu Uganda e Nakasero nti, abantu abalala mukaaga balina okukkaanya ku kifo Katikkiro Modi w’agenda okusisinkanira Abayindi abali mu Uganda abasoba mu 200,000.


John Blaq ayimba 'Tukonekitinge' anyumizza gyenvudde we: 'Nakolako obwa 'poota' mu kkolero lya Azam n'okutikka emiguggu ku mmotoka'\nCindy Ssanyu ne Sheebah bayomba: Beerangid...\nYasomera Rwanda PS e Jinja, Hassan Tourabi PS e Bweyogerere ate siniya n'agisomera ku Hassan Tourabi SS kati emanyiddwa nga Bweyogerere SS.\nYeewaanye nti kuva buto nga musajja mukujjukujju era bwe yakitegeera nti ebitabo tabirinaamu ssuubi, ng'ate ayagala nnyo ssente, yatandikirawo okuyiiya ku ssomero n'awaka.\nEbikwatagana n'okukutula ddiiru nakyo kitone kyange era ku ssomero nze nali nsomera abaana naddala ab'ekisulo ddiiru zonna ezifuna.\nNg'omwana ayagala essimu, engoye ez'akabi oba muwala oba mulenzi n'ebirala nga banoonya nze.\nNnali nsoma nga nva waka era nga mmanyi engeri y'okubikukusaamu okubiyingiza essomero.\nAva mu Busiraamu n'afuuka Omukatoliki\nAbamanyi kitaawe bamuyita Musiraamu wabula ye agamba nti Mukatoliki awedde emirimu eyasoma n'emisomo gyonna egimufuula Omukatoliki omujjuvu.\n"Kituufu taata wange Musiraamu naye bwe nali mu P5 nga hhenze ewa Jjajja okuwummulako nakizuula nti Bakatoliki nga taata ye yakyuka nadda mu Busiraamu.\nEbbanga lye namalayo nannyumirwa nnyo Obukatoliki kwe kusalawo okukyuka era ayogera nnyo ng'ajuliza Mukama Katonda ne Bikira Maria.\nKuno agasseeko okufuna ettutumu n'emikwano. Gye buvuddeko yakutudde ddiiru n'aba Pepis nga ‘Ambasadda' mu kazannyo kaabwe aka ‘Tukonekitinge' akagenda mu maaso kyokka yagaanyi okwogera ssente ze baamuwadde.\nNg'oggyeko okwekokkola baayita abafere, John Blaq agamba nti okutwaliza awamu atambudde bulungi kubanga tatobye nnyo ng'ayimbi abalala. Ono y'omu ku bayimbi abasinga okutunda mu kiseera kino kyokka agamba ayolekedde okufiirwa olw'abantu abeeyita bamaneja be abafera abantu wamu n'abategesi b'ebivvulu abamutimba ne mu bifo nga tamanyi abantu ne batabuka nga tagenze kuyimba ekimwonoonera erinnya.\nWabula agamba nti ebbanga ly'amaze mu nsiike eno obulamu bwe bukyuse nnyo kubanga kati afuna ssente ezisobola okumuyimirizaawo n'okuyamba ku bazadde be n'ekirooto kye eky'okuvuga ku mmotoka ey'obwa nnannyini era kyatuukirira dda ng'avulumula ‘Kawundo'.\nAte mu mpaka za Zina Awards ezaabaddewo gye buvuddeko, yawangudde engule ssatu ey'omuyimbi omupya asinga, omuyimbi wa dance hall asinga n'oluyimba lwa dance hall olusinga ‘Tukwatagane' Ate mu mpaka za Hi -Pipo Music Awards yawangudde engule y'omuyimbi asuubirwa okuba ow'omutawaana.\nAbakugu mu by 'okuyimba kye boogera ku John Blaq\nRagga Dee agamba nti John Blaq alina essuubi okufuuka omuyimbi ow'omutawaana ssinga akuuma omutindo. "Okuyimba y'emu ku nsiike erimu ebyewuunyisa.\nOmuyimbi bw'ojja ne sitayiro eyiyo nga tokoppye balala owangaala kubanga obeera oleese ekipya.\nAbaagezaako okukoppa omugenzi Moze Radio be baagwa kale John Blaq muyimbi wa njawulo ate amaloboozi ag'enjawulo gategeeza kya njawulo mu bantu.\nEkirala waliwo omuntu okuganja ng'abantu bamwagala oyo naye abeera muzibu nnyo.\nJohn Blaq kati ky'alina okukola kwewala malala n'okwongeramu amaanyi n'okuyiiya kubanga bye bitera okusuula abayimbi.\nYe Joseph Bate akola pulogulaamu y'akasengejja ku Bukedde TV, agamba nti John Blaq alemedde ku sitayiro ye era emukoledde wabula alina okwewala okukola ebifaanagana.\nEkizze kisuula abayimbi nga Rocky Giant butakyusa mu ngeri gy'atontomamu, otuuka ku mbeera nga ne bw'oba oleese oluyimba olupya omuntu tekimwetaagisa kuluwuliriza amanyirawo bw'ogenda okuyimba.\nJohn Blaq baasooka ‘kumuzalawa' nga bagamba ‘adoodooma budoodoomi' naye afuuse wa ttabu kati ky'alina okukola kwe kwongera okuyiiya yeewale okudding'ana ‘tyuni'.\nOmuyizi wa MUBS alidde obwa Miss Uganda 2016/2017\nMunnayuganda asamba omupiira afiiridde e Bungereza\nEkyabadde mu ntujjo ya 'Floral & Cocktail Party' e Munyonyo\nAni ali emabega wa kkampuni etulugunya baddereeva e Wakiso?\nBamutikkudde ekizibu ekibadde kimusuza obubi


Bukedde Online - Kkooti ewadde Kabaka ekiragiro ku musango gwa Mabiriizi\nAbabuliddwa entambula okuva e Namugogo bas...\nMale Mabiriizi ng'ali mu kkooti ya Twed Towers\nKKOOTI ekola ku nsonga z’ettaka mu Kampala ewadde ekiragiro ekisaba Kabaka wa Buganda okuwaayo ebiwandiiko ebikwata ku ttaka eryamuddizibwa Gavumenti eyawakati.\nolukalala okuli abantu abaawandiisibwa mu nteekateeka y’ekikungo ku ttaka wamu ne sitatimenti za Bbanka okwasasulwa ensimbi zino eri Male Mabirizi awakanya ekya Kabaka okubeera nti ye nnanyinni ttaka mu Buganda.\nOmulamuzi Basaza Wasswa awadde ekiragiro kino olunaku lawaleero ng’addamu okusaba Mabirizi kweyakola nga January 3,2017 ng’ayagala ebiwandiiko bino bimuweebwe kubanga byamugaso mu musango omukulu gwe yawaaba.\nMu kkooti oludda lwa Kabaka lukiikiriddwa Bannamateeka okubadde Sarah Kisubi ne Cyrus Baguma ate Mabirizi eyeewolereza naye agibaddemu.\nEbintu ebyasabibwa Mabirizi byetengeredde nga tewali kitatagerekeka okuli okumanya ebyapa, akawunti za bbanka, ebiwandiiko byamugaso eri omusango, Nga January 3,2017 Mabiriizi yawa Bannamateeka ba Kabaka ekiwandiiko ekisaba bino kyokka tebakiddamu, Kabaka alina kkopi z’ebyapa ebyamuweebwa.\nEnsonga kuliko ekya Buganda Land Board ekolera Kabaka wadde balooya ba Kabaka baali bagamba nti BLB yetengeredde nga kizibu ebiwandiiko ebisabibwa okufunika n’olwekyo empoza eno n'agigoba n’ekirala Kabaka okuyita mu balooya be yakkiriza nti abantu bawandiisibwa era n’ensimbi ezikola kino ne zibaggyibwako.\nOkuwaayo ebiwandiiko bino, Basaza agambye tekulina kusukka lwa June 30,2017 okusobozesa omusango okugenda mu maaso kyokka ng’ensimbi zonna ez’okubyokyamu zakusasulwa Mabirizi.\nSitatimenti za bbanka ezeetaagibwa kuliko eya akawunti nnamba 01181350009 eya Bank Of Africa ne 9030005607948 mu STANBIC bbanka ku ttabi lya Forest Mall nga zonna ziri mu mannya ga Buganda Land Board nga Mabirizi ayagala ebizikwatako okuva lwe zaggulwawo.\nMu August 2016, Mabirizi yagenda mu kkooti eno n'ateekayo omusango ng’awakanya eky’okuwandiisa abantu ku ttaka lya Kabaka nga basasuzibwa ensimbi ng’ate ye akimanyi nti ettaka si lya Kabaka wabula lya bantu ba Buganda bonna nga Kabaka yalibakuumira.\nOluvannyuma lwa kkooti, Mabirizi ategeezezza nti kkooti erabye amazima ng’era alindiridde ebiwandiiko bino bimuweebwe, aggyemu byayagala kyokka Bannamateeka b’oludda oluwawaabirwa bwe banagaana okubiwaayo kitegeza nti okusaba kwabwe okw’okujulira kunaabeera kusulibwa ye ng’agenda mu maaso n’omusango gwe (nga guwulirwa nga gwa ludda lumu).\nYe Denis Bugaya nga ye Mwogezi wa BLB ategeezezza nti Mabirizi byasaba by'alujjudde ng’ebyapa ebyo gye biri mu Minisitule y’ebyettaka eya Gavumenti eyawakati, asobola okugenda n'abifuna ate ne akawunti zayogerako, zateekebwa mu lujjudde asobola okumanya bwezitambula.\nBugaya agambye nti “ Tugenda kwetegereza ensala y’omulamuzi eno tulabe kiki ekiddako kyetuyinza okukola ate ekirungi kkooti ekkiriza emirimu gy’ekitongole okugenda mu maaso oluvannyuma lwa Mabiriizi okukkiriza okuggyayo okusaba kw’okuyimiriza enkola ya Kyapa mu Ngalo.”\nOmusango gugenda kuddamu okuwulirwa nga July 6,2017 okulaba oba enjuuyi zombi zituukiriza\nNDI FFIITI -MUTUMBA


Bukedde Online - Bakomando ba Yisirayiri batemudde Abapalasitina 60\nAmerika egenda kwongeza obuyambi bw'ewa Uganda okugula eddagala lya Siriimu\nBAMUNTUNSOLO ba Yisirayiri bataamye ne batta Abapalasitina 60 n’okulumya abalala 2,400 wakati mu kwesooza kw’amasasi n’ebikompola. Byabadde ku nsalo ya Yisirayiri ne Palesitine mu kitundu ky’e Gaza.\nOlutalo n’okwekalakaasa kwavudde ku Katikkiro wa Yisirayiri Benjamin Netanyahu okutongoza ekitebe kya Amerika mu kibuga Yerusalemi okuva e Telaviv gye kibadde.\nOkuva Amerika lwe yalangirira nti ekitebe kyayo ekiggye e Telaviv n’ekizza e Yerusalemi, Abapalasitina bazze bakiwakanya n’amawanga amalala nga bakiyita kuyiikiriza n’okusosonkereza kwa Yisirayiri okuddira ekibuga bbo kye bagamba nti tekirinaako buyinza ekya Yerusalemi okukifuula ekyayo.\nMu December w’omwaka oguwedde, Amerika yalangirira nga bw’etongozza Yerusalemi okuba ekibuga kya Yisirayiri ekikulu.\nEmikolo gy’okutongoza ekitebe kya Amerika mu Yerusalemi gyakoleddwa omubaka wa Pulezidenti Trump ow’enjawulo mu kyondo kya Buwarabu Ivanka Trump ne bba era mukoddomi wa Trump Jared Kushner.\nOlunaku lw’eggulo nga beetegekera okutongoza ekitebe kya Amerika, Yisirayiri yategese bamuntunsolo baayo abakambwe ne beetegeka ku nsalo zonna nga babagalidde emmundu zimutasubwa nga balinda ekiddako.\nAbapalasitina nga bakozesa envuumuulo okukuba abajaasi ba Yisirayiri.\nOlwamaze okutongoza ekitebe, akulira akabinja k’abayeekera aka al-Qaeda ayitibwa Ayman al-Zawahiri n’alangirira nti kati olutalo lutandise abantu abasoba mu mitwalo esatu ne beeyiwa ku nguudo mu Palesitine, Gaza n’awalala ne batandika okwekalaakasa n’okukasuka amayinja ku nsalo ya Yisirayiri.\nWano bamuntunsolo baabaanukuzza bukambwe ne batandika okubakubamu amasasi ne ttiyagaasi okumala essaawa okukkakkana ng’emirambo 60 gigudde, 2400 banyiga biwundu.\nPulezidenti wa Russia Vladimir Putin yategeezezza nti ekikolwa kya Amerika okutongoza Yerusalemi ng’ekibuga ekikulu ekya Yisirayiri n’okuzzaayo ekitebe kyayo n’okukitongoza n’ekitongoza kabonero akagenderedde okutabangula emirembe mu kitundu kino.\nPalesitine ne Iran zaakivumiridde era ne zirangira Katikkiro Netanyahu okuba omulalu.\nKyokka bino Netanyahu tebyamukanze era yagenze mu maaso n’okuwaga nti tewali agenda kubatiisatiisa era buli anaakola effujjo bakomando be bagenda kumutta awatali kusaasira n’ayozaayoza amagye ge olw’ekikwekweto kye baakoze ku nsalo omwafiiridde abantu.\nJared Kushner ne mukyala we Ivanka Trump (wakati) abaatongozza ekitebe kya Amerika.\nNetanyahu yayongeddeko nti okumanya kati tasiika binyomo, tagenda kussa mmundu okutuusa ng’amaze Assad owa Syria n’abamuwaga bonna amampaati n’alangirira nti bwe kiba kyetaagisa agenda kusindika bamuntunsolo be mu Syria batemule Pulezidenti Assad ekiba kibe.\nYamalirizza agamba nti ekinaawonya effujjo mu kyondo kya Buwarabu kuggyawo Assad, abamuwagira n’okumupokera ebyokulwanyisa “beesootinge”.\nEkibiina kya Arab Leaugue ekikola ku nsonga za Buwarabu kirangiridde olukung’aana ggaggadde mwe kigenda okuyita okuvumirira ekikolwa kya Yisirayiri ne Amerika kye bayise okutabangula ekitundu kyabwe.\nKyokka Katikkiro Netanyahu yabaanukudde ng’ayita ku mukutu gwe ogwa Twitter nti olukung’aana lwe bategese alulindiridde n’amaddu kyokka bamanye nti buli ggwanga lirina obuvunaanyizibwa okukuuma ensalo zaalyo era ekyo Yisirayiri ky’ekolera ddala.\nMutebi tazimba KCCA FC


Bukedde Online - Abavubuka mulina okubeera abavumu - Minisita Kivejinja\nAbavubuka mulina okubeera abavumu - Minisita Kivejinja\nSserumaga ayogeredde bakama be amafuukuule: 'SC Villa enkonyezza'\nUganda ekukumbye ebikopo bya 'CECAFA'\nAdded 15th December 2016\nOMUMYUKA wa Katikkiro wa Uganda owookubiri era minisita w’ensonga z’amawanga g’Obuvanjuba bwa Afrika, Ali Kirunda Kivejinja asabye Bannayuganda okukozesanga akatono ke balina n’okwongera amaanyi mu nkolagana yaffe n’amawanga agatuliraanye kiyambe mu kukyusa obulamu bwabwe.\nKivejinja (wakati) ng’akwasa omu ku baavuze obugaali ekirabo.\nYabyogeredde ku wooteeri ya Fairway mu Kampala gye yabadde omugenyi omukulu ku kabaga k’okukulisaayo abavuzi b’obugaali akaategekeddwa ekibiina kya Campfire Logs Guild.\nBano baavuze obugaali obwatolontose ensi 5 eziri mu mukago gwa East Afrika nga bwatuumiddwa Tour de EAC 2016 n’ekigendererwa ky’okumanyisa abantu amakulu agali mu kukolaganira awamu n’okwegattira awamu Afrika.\nKivejinja yasiimye abavubuka olw’okulaga obuvumu ssaako okuweesa Uganda ekitiibwa n’abagamba nti balina okulabira ku buvumu bwa Pulezidenti Museveni eyatandika olutalo olwanunula Uganda n’abantu 26 n’emmundu 27 n’aluwangula.\nYabasabye ku kusoma kwabwe bongereko okulima emmere n’ebibala ebisobola okuvaamu ssente kubanga akatale weekali.\nDayirekita wa Campfire Logs Guild, Johnbosco Balongo yagambye nti olugendo lwe baavuze terwabadde lwangu naddala nga bamaze okuva mu Uganda kyokka olw’obuvumu baamalako.\nTour de EAC 2016\nEyansuula mu buzibu tayagala kumanya\nAbawala b'e Jinja bawonye okukozesa ebyayi mu nsonga\nOfiisa wa poliisi akwatiddwa ku by'omuliro gw'e Makerere\nAbantu 45 be baafiiridde mu bumenyi bw'amateeka wiiki ewedde - Poliisi


Bukedde Online - Poliisi ekubaganye n'aba takisi mu Kampala\nMuhangi afudde akkirizza okuliyirira abagagga...\nBasajjabalaba alaalise okulwanyisa abagagga...\nMu kanyoolagana akaabaddewo omuserikale eyategeerekeseeko erya Kasirye yakubiddwa ejjinja era ono yatwaliddwa mu ddwaaliro ng’atonnya musaayi.\nAbasirikale ba KCCA nga bakutte omu ku bagambibwa okukola effujjo bwe babadde bagoba takisi ezitikkira ku Shoprite.\nPOLIISI ekubye omukka ogubalagala okugumbulula baddereeva ba takisi ezitikkira ku luguudo lwa Ben Kiwanuka okuva ku ssundiro ly’amafuta erya Shell okutuuka ku Shoprite ababadde bagezaako okulemesa aba KCCA okubagoba.\nBino byabaddewo ku Mmande abaserikale ba KCCA nga bawerekerwako poliisi ekkakkanya obujagalalo bwe baagenze ku Shoprite okugoba takisi ezittikira mu kifo kino mu kaweefube w’okutereeza enkola y’emirimu mu kibuga wabula baddereeva ne bava mu mbeera ne bagezaako okubalwanyisa. Bwe baatuuse ku Shoprite aba takisi beekunganyizza ne batandika okulwanagana nabo saako okukasuka amayinja olwo poliisi n’ebakyukira n’ebakuba omukka ogubalagala ne babuna emiwabo.\nBaddereeva ba takisi bazzeemu okwekungaanya baddemu balumbe aba KCCA wabula bataano ne bakwatibwa poliisi n’ebalinnyisa ku kabangali ne babatwala ku City Hall ne takisi ezimu nzo ne zitwalibwa.\nAmyuka ssentebe w’ekibiina kya KOTSA, Rashid Ssekindi yagambye nti ekikwekweto ekyakoleddwa KCCA tekyabaddemu makulu kuba baalonzeemu ekitundu kimu okugobamu takisi ne baleka ebitundu ebirala nga kiraga nti ezikolera ku Shoprite waliwo eyabawendudde okuzigoba.\n“Twebuuza lwaki KCCA yayise ku nguudo endala zonna okuli takisi ezitikkira ku mabbali g’enguudo n’ejja wansi ku Shoprite awatali buzibu bwonna kiraga nti waliwo kyekubiira mu ngeri KCCA gy’ekolamu emirimu,” Ssekindi bwe yagambye.\nYagambye nti KCCA singa yabadde eyagala okukola ekikwekweto kino yandibadde esooka n’etuukirira abakulembeze mu mulimu gwa takisi ne boogera ku ngeri y’okutereezaamu.\nbaddereeva ba takisi,\nEngeri okukyusibwa kwa Julius Luyima gye kuwadde ab'ebidduka akamwenyumwenyu


Bukedde Online - Muka Bobi Wine atunudde ku bba n'azirika!\nMuka Bobi Wine atunudde ku bba n'azirika!\nBobi Wine ayogedde ku ngeri gye baamukuttemu:...\nOmubaka Zaake attottodde engeri gye baamutulugunyaamu...\nBarbie (ku ddyo) ne ssenga we.\nMUKA Bobi Wine azirise bw’alabye ku bba mu kkomera ly’amagye e Makindye. Barbie yasemberedde bba eyabadde alabika nga munafu nnyo n’ayagala omugwe mu kifuba wano we yatendewaliddwa n’agwa wansi wakati mu maziga. Yabadde ne Eddie Yawe muganda wa Bobi Wine eyamuyoddeyodde okumuggya wansi. Ate olwo Yawe naye n’adda mu maziga.\nErias Lukwago gwe baagenze naye nga looya wa Bobi Wine yasoose kunyeenya mutwe ate naye n’abeegattako okukulukusa amaziga. Bonna abaagenze okulaba Bobi Wine okuggyako Hajji Meddie Kaggwa ow’ekitongole ky’eddembe ly’obuntu bazze mu kukaaba.\nEggulo ku makya baasimbudde okugenda okulaba Bobi Wine era ku mulyango gw’ekkomera e Makindye baasanzeeyo abantu abalala okuli ababaka ba palamenti abaakulembeddwa akulira oludda oluvuganya Betty Aol.\nKyokka abamagye bakkirizaako abantu batono, abalala ne balindira wabweru. Lukwago oluvannyuma yategeezezza Bukedde nti Bobi Wine baamusanze ali mu bulumi kyokka ng’asobola okwogera empolaampola.\nYabadde awulubadde mu maaso, ng’azimbye emikono era ng’awulira obulumi obw’amaanyi mu mbiriizi, omutwe, amagulu n’obutuuliro. “Atunyumirizza nti baamukuba nnyo. Ekisenge mwe yali kyalumbibwa abamagye nga 15 nga balina emmundu. Ne bakuba oluggi n’aggulawo ne bayingira”, Lukwago bwe yategeezezza ng’annyonnyola ebyamubuuliddwa Bobi Wine.\nLukwago yagambye nti Bobi Wine yeewaayo era teyalwana. Kyokka bo baatandikirawo okumukuba nga bakozesa ebigala by’emmundu, okumusamba buli we basanze. Baamussa mu mmotoka ne bagenda nga bamukuba okutuuka mu nkambi y’amagye e Bondo mu Arua. Bino byaliwo ku Mmande ekiro.\nBwe bwakya ku Lwokubiri ng’ali bubi ne bamutwalira omusawo w’amagye eyamukolako n’asemba bamudduse mangu mu ddwaaliro kubanga embeera yabadde mbi nnyo. Kwe kumussa ku nnyonyi ne bamutwala mu ddwaaliro ly’amagye e Gulu gye baamuggye okumuvunaana mu kkooti y’amagye nayo eyatudde mu nkambi.\nYagguddwaako emisango gy’okusangibwa n’emmundu n’amasasi nga si muserikale. Lukwago yagambye nti Bobi Wine yamutegeezezza nga bwe baamukubye empiso kyokka nga kyabadde tekinnamanyika oba zaabadde za kumukkakkanya bulumi.\nYagambye nti abamagye baasuubizza okutwala Bobi Wine mu ddwaaliro eddene bamukolero Xray n’ebirala. Ajja kuzzibwa mu kkooti y’amagye e Makindye ku Lwokuna olujja nga August 23.\nOkugenda e Makindye Barbie yasimbudde ewuwe e Magere kyokka emmotoka n’agireka Kamwokya awali kye bayita ekitebe kya Bobi Wine n’alinnya bodaboda okwanguwa okusisinkana balooya okweyongerayo e Makindye.\nOluvannyuma lw’okugaanibwa okuyingira e Makindye, ababaka nga bali n’akulira oludda oluvuganya mu palamenti baagenze ku kkooti y’amagye e Makindye okuwaayo ekiwandiiko ekisaba okubakkiriza okulaba Bobi Wine.


Bukedde Online - Abakugu bakoze ekika kya kondomu zâ€™abakazi ekipya\nAbakugu bakoze ekika kya kondomu zâ€™abakazi ekipya\nAggyiiridde mu nnyumba\nAfudde - Abazaalisa bagaanyi okukola ku m...\nMu ngeri yâ€™emu ababaka ba Palamenti okuli: Florence Nayiga (Kayu-nga), Margaret Babadri (balema) ne Florence Ibi Ekwau (Kaberamaido) basabye okwekebeza siriimu kubeere kwa buwaze Bannayuganda bonna bamanye bwe bayimiridde ku byâ€™obulamu.\nBino byabadde mu musomo gwâ€™okukubagany\nBino byabadde mu musomo gwâ€™okukubaganya ebirowoozo ku kulwanyisa obulwadde bwa siriimu obwongedde okusasaana ennaku zino naddala mu bafumbo.\nOmusomo ogwabadde ku Palamenti eggulo.Â Â Akulira ekitongole ekirwanyisa siriimu ekyaÂ â€˜Uganda Aids Commissionâ€™, Dr. Kihumulo Apuuli yagambye nti waliwo ekika kya kondomu zâ€™ekikazi ekipya ekikoleddwa mu Amerika ekiyinza okutaasa abakazi ba Uganda abaazira ekibaddewo. Ekika kino tekinnatuuka mu Uganda.\nYalaze okutya nti obwenzi bufuuse obwenzi naddala mu bafumbo nga nâ€™abantu ebyâ€™okukozesa kondomu babivuddeko.\nÂ Agamba nti kyazuuliddwa nti abantu 130,000 mu Uganda be bafuna siriimu buli mwaka nga ku bano, abafumbo bali ebitundu 42 buli 100.\nKimala tuyambe ku bizibu byaffe\nEttendekero lya Kampala University ery'abasawo likutte omuliro\nEmicungwa giri ku ddondolo e Lira\nNnamukadde w'emyaka 64 akubyewo eggwalajjana n'awuniikiriza Bannakalungu\nOmugagga Ham amezze DTB n'enkoona n'enywa: Omulamuzi alagidde bamuliyirire obuwumbi 120


Bukedde Online - Akasattiro akaabadde mu lumbe lw'omuyimbi wa Gagamel: Abakugubazi babuuse ebibanda abeebyobulamubwe bategeezezzanga yafudde corona\nMaguire bimusobedde: Obwakapiteeni bulugenda\nRUSSIA: Avuganya Putin bamuwadde obutwa\nKAABADDE kaseera kazibu era kasattiro kennyini abakungubazi mu lumbe lw’omuyimbi bwe baabunye emiwabo ng’abakungu b’ebyobulamu babazinzeeko oluvannyuma lw’okufuna amawulire nti omuntu eyabadde agenda okuziikibwa yabadde afudde bulwadde bwa corona.\nAbeebyobulamu nga bakola ku kuziika bokka nga bwe bakuumibwa abaserikale. Mu katoto ye mugenzi Shortcut\nBino byabadde ku kyalo Kyambogo muluka gw'e Kayanja mu ggombolola y'e Lwankoni mu disitulikiti y'e Kyotera. Olumbe lwabadde lwa Allan Masengere, 32, abadde omuyimbi mu kibiina kya kya Bebe Cool (Moses Ssali). Omugenzi abadde akozesa erinnya lya Shortcut yafiiridde Nsambya ku Lwokusatu.\nAbakungubazi ng'abasinga baabadde batuuze ku kyalo ekyo n'ebyalo ebiriraanyeewo abaabadde batudde mu tenti bangi baabuuse butebe okweyoka ensiko.\nAbaabadde basoose ku layini y'emmere okubaako kye balya, amasowaani buli omu yakasuse gy'asanze olwo ab'empale empanvu n'abakyala abaabadde mu gomesi ne bateekako kakokola tondeka nnyuma.\nBino okubaawo, abeebyobulamu e Kampala baabadde bamaze okutegeeza ku bannaabwe abakwatibwako e Kyotera ku kyabadde kisse omugenzi. Wano ttiimu y'e Kyotera ng'ekulembeddwaamu Dr. Edward Muwanga n'akulira ttiimu erondoola Covid 19 (Survillence Covid Team) mu Kyotera, Dr. Joakim Lubega Wasswa baasitukiddemu okutuuka awaabadde olumbe.\nAbakungubazi abasoose okulaba emmotoka z'ebyobulamu nga mulimu abeekapise ebyambalo bo beemuludde mpola. Oluvannyuma nga batuuse awaabadde ttenti, Dr. Muwanga yategeezezza ekyabadde kituuseewo kyokka abakungubazi abamu ne batalinda kuwulira bye yabadde azzaako ne badduka.\nObumu ku butebe abakungubazi kwe badduse mu kidaala.\nAbeebyobulamu baalagidde okukebererawo abakungubazi bonna abaabadde bajjidde ku mulambo okuli omuyimbi Bebe Cool, mukyala we Zuena n'abayimbi abalala aba Gagamel n'aba Uganda Funeral Services abaabadde bakola ku by'okuziika. Kino nga kikolebwa baagasseeko okufuuyira eddagala emmotoka zaabwe zonna nga tebannalagirwa kudda Kampala!\nTtiimu y'abeebyobulamu oluvannyuma yaakuliddemu okuziika omugenzi ku kiggya awatali kukkirizzaayo muntu mulala yenna!\nBino nga bigenda mu maaso, Bebe Cool yabadde atudde mu mmotoka ye ng'aliko bannaabwe abalala be yabadde akubira obutatuuka mu lumbe bakome mu kkubo kuba ekifo kyabadde kisaliddwaako!\nDr. Muwanga oluvannyuma yafulumizza ekiwandiiko mwe yalagidde nti ono ye muntu eyasoose okufa Corona n'aziikibwa mu disitulikiti y'e Kyotera n'asaba abantu okwongera okwekuuma obulwadde buno nga bagoberera ebiragiro bya minirsitule y'ebyobulamu.\nAbeebyobulamu nga bakebera abayimbi ba Gagamel n'abakkampuni eyabadde ekola ku kuziika.\nRodgers Kiiki omu ku baabadde mu lumbe yannyonnyodde Bukedde nti kaabadde kaseera kazibu Dr. Muwanga bwe yasinzidde ku kazindaalo n'alangirira nti omugenzi yafudde Corona.\n"Abantu ebirala tebaabirinze kuba buli omu bakira ayagala kwetegula kibabu. Okutomeregana kwabadde wali n'abalala ne balinnyirwa wansi. Abakugubanzi abaabadde basoose ku layini y'emmere amasowaani buli omu yabadde akasuka bukasusi eri yeetegule ekibabu," Kiki bwe yategeezezza.\nOmugenzi yalese abaana babiri abalenzi abaalagiddwa abakungubazi mu lumbe.


Famire ya Ssebulime eyagala Gav't egiriyirire...\nIsma Nsanja omumyuka wa ssentebe wa Ssebina zooni mu muluka gwa Makerere III n’omuwandiisi Hiraly Natuha bakwatiddwa lwa sitampu njingirire\nNsanja ng'atwalibwa abitebye ebya sitampu enjingirire ze bamulumiriza. Yabyegaanye.\nIsma Nsanja omumyuka wa ssentebe wa Ssebina zooni mu muluka gwa Makerere III e Kawempe n’omuwandiisi Hiraly Natuha bakwatiddwa oluvannyuma lwa ofiisi ya RCC wa Kawempe Deborah Nabukenya okufuna okwemulugunya nti balina kye bamanyi ku sitampu enjingirire ezikubwa ku biwandiiko by’abantu.\nBano okukwatibwa kivudde ku bantu okuli Shafik Mutebi, Enock Daka, Livingstone Muyanja ne Shamim Namutebi ab’omu Ssebina zooni okubakwata n’ebipapula by’okufuna densite nga kuliko sitampu ya DISO ey’ekicupuli. Baakulembeddemu abaserikale ne bakwata Nsanja n’omuwandiisi Natuha.\nMuyanja omu ku balumiriza Nsanja yategeezezza nti bwe baagenze mu ofiisi ya LC mu Ssebina zooni, Nsanja yabasabye 20,000/- buli omu n’abasuubiza nti empapula agenda kuzibatwalira ewa DISO azikubeko sitampu ng’era bbo baabadde tebamanyi nti sitampu njingirire. Ate Shamim Namutebi yagambye baamuggyeeko 50,000/-.\n“Nze sirina sitampu njingirire naye abazirina kuliko Lukundo ne Mpanga amanyiddwa nga kiviiri. Be basaba abantu ssente okubakubira ku biwandiiko byabwe sitampu. Mpozzi omusango gwe nnina ng’omukulembeze butabaloopa mu boobuyinza, kale nsaba kisonyiwo.” Nsanja bwe yeewozezzaako.\nSsentebe wa Ssebina zooni Jafaali Ssengendo yategeezezza Bukedde ku ssimu nti abadde takimanyiiko nti omumyuka we alina sitampu enjingirire nga kyamukubye wala okuwulira nti abaserikale bamukutte.


Bukedde Online - Abatuuze balumbye poliisi lwa babbi\nAbatuuze balumbye poliisi lwa babbi\nOwa sipensulo afiiridde mu mmotoka ye\nBamukwatidde mu bufere ku facebook\nPoliisi ng’etaasa Nsubuga eyakwatiddwa mu bubbi.\nABATUUZE mu ggombolola y'e Ngogwe mu disitulikiti y'e Buikwe bavudde mu mbeera ne balumba poliisi y'e Nkokonjeru ebawe abavubuka abagambibwa okutigomya ebyalo n'okubabbira Vanilla.\nBano okuva mu mbeera kyaddiridde obubbi okweyongera mu kitundu kyabwe nga bwekuusa ku kubbibwako emmere, ebisolo, vanilla n'ebintu ebirala. Abatuuze baazingizza abavubuka bano okukkakkana nga bakutteko Charles Nsubuga 28 ate abalala babiri ne beemulula ne badduka.\nDeo Ssekanjakko omutuuze w'e Maseke ekisangibwa mu Ggombolola y'e Ngogwe yategeezezza nti abavubuka bano vanilla gwe baakamubbako ku musiri tamanyiddwa muwendo kuba babaddenga bamunoga tannatuusa kiseera kya kumukungula.\nYagambye nti okukwatibwa kwa Nsubuga kugenda kumuyamba okulondoola abalala abazze bamubba n'abamubagulako. Abatuuze baagenze mu maaso ne bakunguzza Nsubuga nga bwe bamwetoolooza ebyalo okusobola okubalaga gy'abaddenga atunda ebintu by'azze ababbako eno nga bwe bamukuba.\nPoliisi y'e Nkokonjeru ng'ekulembeddwaamu, Moses Enyeru yataasizza Nsubuga n'emuggya ku batuuze n'emutwala ku poliisi gye yagguddwaako omusango gw'obubbi ku fayiro nnamba SD 14/20/08/2019.\nAbudallah Nabende ssentebe w'abalimi ba vanilla mu Ggombolola eno yategeezezza nti Gavumenti esaanye okusaawo empenda abalimi ba vanilla mwe basobola okuyambibwa okutangira obubbi bwa vanilla kuba bususse.\nAbasajja babiri, Edward Balireta ne Innocent Kagimu mu kitundu kye kimu baakwatiddwa nga kigambibwa nti baliko emmere n'emiti gya Shafik Mwanje omutuuze w'e Kikwaya gye babbye. Bano nabo oluvannyuma baagattiddwa ku Nsubuga ne baggalirwa ku poliisi e Njeru nga balindiridde fayiro zaabwe kuzisindika mu kkooti.\nGideon Wakibuga ssentebe wa Kikwaya yategeezezza nti abavubuka bangi mu kitundu kye tebakyakola oluvannyuma lw'okwabulira omwalo gw'e Namazina gye baakoleranga egy'obuvubi.\nYasabye Gavumenti okwongera amaanyi ku mwalo gwabwe basobole okulwanyisa envuba embi ekivuddeko ebyennyanja okubula n'agamba nti y'emu ku ngeri abavubuka bano gye bayinza okufunamu emirimu.\nEdward Balireta ne Innocent Kagimu\nSophie agaanyi okuyimba mu kivvulu amasasi ne ganyooka\nBaleese amateeka amakakali ku bayimbi abalangibwa ne batalabiko\nAbayimbi balaajanidde ba maneja b''amasiteegi; Batuggyako ssente ne tutayimba.


Nkooye ejjoogo!! Muwala w’omubaka Nambooze avuddeyo avuganye nnyina ku ky’obubaka bwe Kibuga kye Mukono – Watchdog Uganda\nNkooye ejjoogo!! Muwala w’omubaka Nambooze avuddeyo avuganye nnyina ku ky’obubaka bwe Kibuga kye Mukono\nin Luganda, National, News, Politics, Voices\nLydia Namayengo Njuba ku kkono n'omubaka Betty Nambooze Bakireke gwagenda okuvuganya\nLYDIA Namayengo Njuba Muwala w’omubaka wa Munisipaari ye Mukono Betty Nambooze Bakireke avudde mu mbeera nasalawo avuganye maama we ku kifo ky’omubaka we kibuga kye Mukono, nga agamba nti akooye obujoozi.\nNamayengo ono mukyala wa Mutabani wa Nambooze amanyiddwa nga Peter Njuba, era nga amaze ekiseera kinene nga ye mukwanaganya omukulu owe kisinde kya People Power mu bendobendo lya Mukono.\nOno era abadde amaze ebbanga ddene nga alamuza ekifo ky’omubaka omukyala owa Disitulikiti ye Mukono ku kaadi ye kisinde kya People Power saako n’okukola emirimu mu bavubuka ab’enjawulo.\nNamayengo amanyiddwa nnyo nga omu ku bantu abasinze okutunda omukulembeze we kibiina kya NUP Robert Kyagulanyi Sentamu mu Disitulikiti okuli Mukono, Kayunga, Buikwe ne Buvuma olw’emirimu gyabadde akola nga omuntu ku lwa Kyagulanyi.\nWabula kyamwewunyisizza gye buvuddeko nga amaanyi gonna n’amagezi byatadde mu kintu kya People Power ne NUP nga bimufiiridde busa kubanga bwe yasaba kaadi ya NUP abakulu tebagimuwa wabula baasalawo okugiwa Hanifah Nabukeera eyawagirwa ennyo Hon. Betty Nambooze.\nWabula kuluno agamba nti akooye ejoogo lya bannabyabufuzi abeeyita abalina amaanyi ne sente okutuula ku baana abato, naddala abo be balaba nga bayinza okuvaayo okutwala ebifo eby’obuvunanyizibwa mu Ggwanga Uganda.\n“Nvuddeyo nvuganye ku kifo ky’omubaka wa Munisipaari ya Mukono kubanga ndaba nga nkisobola, era tewali muntu yenna ayinza kukinemesa kukivuganya olw’obuvumu bwe nina, saako ne bintu bye nkoze mu kibuga kino nga kwotadde ne mu Mukono eyawamu.\nAkabonero kange ssawa okulaga nti eno ye ssawa obuyinza okukyuka ku buli mutendera okuva mu bantu abakuze mu myaka okudda mu bavubuka era ku lw’okutaano nga 2/10/2020 tulina olukungaana olw’awamu ne bannaNUP bannange mu Mukono mwe tugenda okwogerera ku nsonga zonna eziruma abawagizi ba NUP era nga wano we ngenda okubabuulirira ekiddako” Namayengo bwe yategezezza.\nBwe yabuuziddwa ku ky’okuvuganya ne maama we Namayengo yategezezza nti tavuganya mukadde we, wabula avuganya ku kifo kya bubaka mu Palimenti owe kibuga Mukono nga bwe kiri ne mu bitundu ebilala.\nAbatunuulira ensonga bagamba nti kino kigenda kwongera okwawulayawula mu bawagizi ba NUP mu kibuga kye Mukono, olw’okuba abantu abagenda okuvuganya baamunju ate bamaanyi ddala.\nKati kitegeeza nti olw’okaano kati lulimu George Fred Kagimu owa Democratic Party Abas Ssozi owa NRM, Lydia Namayengo owa Independent, Betty Nambooze Bakireke owa NUP nabalala…\nSocialite Bad Black shares tricks Ugandan women should use to milk dollars from love sick white investors\nRubanda: Shameless 68 year old man arrested for defiling 13 year old girl


Bukedde Online - Kiberenge ne Kawanda bagudde mu kawunyemu w'omuzannyo gwa Ludo\nVision Group emezze Lugazi mu mupiira gw'ebigere...\nAB’OMUZANNYO gwa Ludo e Kawempe batunudde ebikalu ssentebe waabwe bw’akoze ekikwekweto ky’okufuuza abazannya zzaala n’akwata kiraabu bbiri era nezigobwa mu liigi 1 okutuusa sizoni ejja.\nHussein Kityo ku ddyo, Simon Kawuki ku kkono n'emmeeza ze baakutte ezizannyirwako zzaala\nHussein Kityo ssentebe w’omuzannyo gwa Ludo mu disitulikiti y’e Kawempe wamu ne ssaabawandiisi Simon Kawuki oluvannyuma lw’ekikwekweto kino baategeezezza ng’omuzannyo bwe guzzeemu abafere abaleese zzaala okwagala okwekkusa nga kati obudde bwonna,basiiba mu bumenyi bw’amateek wa ekitattanye omuzannyo.\n“Ludo twagala akule mu ggwanga, naye kiraabu ze tuwandiika ate ziva ku mateeka agafuga omuzannyo, leero tukutte kiraabu bbiri okuli;Kyebando Kiberenge ne Kawanda Ludo Club, bano tubasanze bazannyisa ddayisi bbiri ku mmeeza mu nkola eya zzaala era tubaggyeeko emmeeza zaabwe ne tubawera mu liigi 1 mwe babadde bazannyira okutuusa nga beeterezezza,” Kityo bwe yategeezezza.\nSamie Wamala omu kubakulira Kiraabu ya Mpererwe Special Ludo Club yategeezezza nti kiraabu oluusi ziwalirizibwa okuzannya zzaala ku mmeeza za Ludo olw’okunoonya ssente eziziyimirizaawo naddala okupangisa ebifo we bazannyira kuba tebalina bavuggirizi, “tuba tweyiiya okulaba engeri gye tubaawo, tusaba kisonyiwo.”\nSimon Kawuki Ssaabawandiisi w’omuzannyo gwa Ludo mu Kawempa agamba nti buli kiraabu bw’ezannya zzaala emenya etteeka A.(vi) ku mateeka agafuga Ludo era ssinga Kiraabu ekwatibwa ewerebwa.\nKyampiyoni wa ludo akiguddeko\nBUKEDDE W’OLWOKUSATU AKULEETEDDE BINO BY’OTOLINA KUSUBWA


Ab'e Busaabala bakkiriza okubakolera oluguudo...\nWIIKI eziyise nzize nkulaga engeri gy’oyinza okufuna emigaso gy’obulamu ne ssente mu ssukaali wa Stevia. Nasemba nkulaze emigaso egiri mu Stevia ow’ensaano.\nLeero kankubuulire ekyama ekiri mu Stevia ow’amazzi. Kino nkikola kuba bangi muwangudde endokwa za Stevia oluvannyuma lwokugula ddulaaya ne ttule kwe bamereza amamera byombi ebigula akakadde kamu.\nAbantu ab’enjawulo ebiragalalagala bibabonyaabonya, abamu bibalemesa okulya, bibagobya ku mirimu ate abazadde abaana babeewagguddeko lwa kunywa mwenge, njaga, mayirungi, sigala n’ebirala. Abamu batuuka n’okubaggyamu obwesige.\nBangi bafubye okubivaako naye kigaanyi ate abeekase okubivaako baggyeemu obulwadde olw’okubivaako omulundi ogumu oba okubivaako nga tebeesiimidde. Bwe tuba twogera ku njaga, mulimu ekirungo kya ‘THC’ kino agifuweeta kimugenda ku bwongo, obwongo ne bukola ekirungo ekireeta essanyu kye bayita ‘Dopamine’.\nKu mulundi ogusooka, ayinza obutafuna ssanyu eryo wabula gy’akoma okufuuweeta enjaga asobola okufuna essanyu lino n’ayongera okugifuuweeta ekivaamu kutta butoffaali bwa bwongo ekiyinza okumuviirako okutabuka omutwe. Kye kimu ne ku banywa omwenge, oli tafunirawo ssanyu ku ccupa esooka, wabula gy’akoma okweyongera n’essanyu okulinnya.\nSigala bwatyo, amayirungi n’ebirala. Ebirungo eby’enjawulo mu biragalalagala bino bituula ku bwongo buli kiseera abikozesa n’awulira ng’alina ekimusindika okwongera okubikozesa. Ggwe asoma bino, obadde okimanyi nti omuddo gwa Stevia guvaamu omubisi oguyamba omuntu okuva ku mwenge, enjaga, amayirungi, sigala n’ebirala? Stevia ow’amazzi alimu ekirungo kya ‘REB A’ ekiyamba okutta obwagazi omuntu bw’alina ku biragalagala.\nMu mbeera eno omuntu okwewonya kino, alina okukozesa Emboozi z’omukenkufu Julius Nyanzi owa Prof bioresearch Stevia ow’amazzi (aba akamuddwa ne guba ng’omubisi ogufaananako amata). Omuntu ebiragalagala gwe byawasa atonnyeza amatondo 10.\nGatambula ne gatuuka ku bwongo ne gaziyiza ebiragalalagala okutuula ku bwongo olw’ekirungo kya ‘REB A’ ekirimu. Wabula omuntu asigala abikozesaako mpola okutuusa lw’abivaako era tekitwala bbanga ddene n’aba nga takyabyagala.\nEbiragalalagala birina obuzibu kuba bikosa obwongo, n’otunuulira omusajja eyali omugezi ku mulimu nga kati omwenge gw’amumalayo yenna. Bireeta obutabanguko mu maka, omwami oba omukyala abikozesa n’alemwa okukola.\nOmuntu anywa omwenge oba okufuuweeta enjaga n’abulwa n’amaanyi agakola emirimu egimuyimirizaawo n’abantu be.\nAbamu ate bafuna obuzibu ne batuuka n’okulwala puleesa, abamu batabuka omutwe era e Butabika obasangayo. Ggwe abivuddeko, kozesa butto ava mu kalittunsi owa ‘lemon’ omugattemu kaamulali omuddugavu okwoza omusaayi.\nOmukenkufu akuleetedde Stevia ow’amazzi akuggya ku sigala, enjaga n’omwenge


By Moses Kigongo Hannington Nkalubo\nEnkuba eyakedde okufukumuka ku Lwomukaaga yavuddeko mukoka ow’amaanyi okukuluggukira mu maduuka g’abasuubuzi omwabadde; agasabgibwa ku Blue Room, Qualicel, Nabukeera, Ddembe ne ppaaka enkadde era abasuubuzi abasoba mu 500 ne bafiirwa emmaali yaabwe omwabadde; engoye, engatto, ensawo ebyokwewunda by’abakyala n’ebirala bye baabadde bategekede bakasitoma baabwe ababinoonya mu nnaku enkulu.\nABASUUBUZI bakaabye n'okulaajana nga balaba emmaali ya Ssekukkulu gye baabadde bapakidde mu maduuka gaabwe mukoka egitwala.\nEnkuba eyakedde okufukumuka ku Lwomukaaga yavuddeko mukoka ow'amaanyi okukuluggukira mu maduuka g'abasuubuzi omwabadde; agasabgibwa ku Blue Room, Qualicel, Nabukeera, Ddembe ne ppaaka enkadde era abasuubuzi abasoba mu 500 ne bafiirwa emmaali yaabwe omwabadde; engoye, engatto, ensawo ebyokwewunda by'abakyala n'ebirala bye baabadde bategekede bakasitoma baabwe ababinoonya mu nnaku enkulu.\nAbamu ku basuubuzi okwabadde Mary Namugambe ne Meddie Kasozi (abatunda ensawo z'abakyala ku Qualicel) baakukkulumidde KCCA ne kkampuni ya Sterling olwa kye baayise okuzimba emyala emifunda ku luguudo lwa Namirembe (olukolebwa mu kifo kino) ekiviiriddeko mukoka okubulwa w'ayita n'awaguza mu maduuka gaabwe.\nEra ne basaba abakungu ba KCCA abalondoola emirimu okuvaayo bazuule oba pulaani y'oluguudo luno eyayisibwa y'egobererwa okutaasa abasuubuzi abakolera okumpi n'ekifo we luyita.\n"Abalukola twabagamba nti bataddemu obwala butono obutasobola kutambuza bungi bwa mazzi agawanuka ku kasozi k'e Namirembe naye tebaatuwuliriza era tugenda mu kkooti", Musa Lutwama bwe yagambye.\nBaategeezezza nti, buli nkuba lw'etonnya bafiirwa emmaali kubanga omusenyu n'ettaka ebyeyambisibwa okukola oluguudo luno bizibikira obwala amazzi ne ganjaala mu maduuka gaabwe.\nKU BLUE ROOM\nMu ngeri y'emu, omwala omunene ogubadde gusimibwa emabega w'ebizimbe bya bbanka ya Centenary Bank ne ppaaka ya ttakisi ku Namirembe Road gwayabizzaamu ekizimbe ky'omugagga Pius Mugalaasi ne kigwa.\nKyayabiseemu ebitundu bibiri era abantu abaakibaddemu n'abakibadde okumpi baasimattukidde watono okufa.\nBayinginiya b'ekitongole kya Gavumenti eky'amazzi ne kazambi babadde basima omwala bayiseemu ebigoma ebinene n'okwawula kazambi ava mu bizimbe bya bagagga okuva ku midumu egitambuza amazzi ekizimbe ne kyabikamu bibiri.\nKino kyatabudde abamu ku bakulembeze mu kitundu okwabadde kkansala William Ssemakula atwala omuluka ogwo ku ggombolola ya Kampala Central ne bagamba nti, ekizimbe kibadde kikadde era baagala omulimu gugende mu maaso n'okukolebwa.\nYawagiddwa ssentebe wa Central zooni Charles Oboth yategeezezza nti, KCCA esaana ekebere oba ebizimbe mu kitundu ekyo biri ku pulaani kyokka nga bwe bakebera, baagala okukola oluguudo kusigale nga kugenda mu maaso.\nKyokka abatuuze abalala balumbye bayinginiya b'ekitongole ky'amazzi okumala gasima omwala nga tebatunuulidde bizimbe bya bantu mwe bakolera.\n"Tosobola kusima mwala muwanvu kumpi na kizimbe kya muntu nga tomaze kukakasa nti, tekigenda kukosebwa", James Taabalamule bwe yagambye.\nAbalala baalumbye kkampuni ya Abubaker Technical Services ekola oluguudo luno okulwawo okulumaliriza n'okuleka ebinnya nga byonna bibikkule kyokka kkansala n'abawabula nti ekibadde kisibye, be bayinginiya b'amazzi abateekwa okusooka okuyisaamu omudumu.\nNannyini kizimbe Pius Mugalaasi owa kkampuni ya Mugalaasi Holdings yagambye nti bayinginiya baakoze ensobi nnene okusima okumpi n'omusingi gw'ekizimbe ne kiyiika. "Ekitongole kiteekwa okusasula ekizimbe kyange.\nBuli yinginiya kino akimanyi nti bw'oba osima okumpi n'ekizimbe oteekwa okwegendereza n'otayonoona bintu era bw'oyonoona osasula", Mugalaasi bwe yagambye.\nYayombye nti ekkubo erimanyiddwa eryandibadde liyamba ebizimbe byonna ebiri mu kitundu ekyo, KCCA yakkiriza abagagga ne balizimbamu era omusango guli mu kkooti wakati wa kkampuni ya Mugalaasi Holdings Ltd. ne KCCA ogusaba ebizimbe bimenyebwe.\nYinginiya wa KCCA Andrew Sserunjogi yategeezezza nti, balagidde kkampuni ya Sterling Construction eyakwasibwa pulojekiti y'okukola oluguudo lwonna olwa Namirembe okuva ewa Bakuli okutuuka ku luguudo lw'e Ntebe ezibukule emyala kubanga gijjuddemu ettaka erizibikidde mukoka obutatambula.\nKu kizimbe ekyagudde, yagambye nti bagenda kwetegereza entabwe kwe yavudde kyokka kino tekigenda kuyimiriza mulimu ogugenda mu maaso era n'asuubiza nti, bagenda kwogera ne nannyini kyo ne bayinginiya ba KCCA.


Bukedde Online - Poliisi ennyonnyodde ku kivvulu kya 'Kyalenga\nOMUBAKA Robert Kyagulanyi Ssentamu (Bobi Wine) alayidde nga bw'agenda okugenda mu maaso n’ebivvulu bya Kyalenga ebitegekeddwa mu bitundu by’eggwanga eby'enjawulo wadde nga poliisi ekyagaanye okumuwa olukusa.\nBobi Wine eyabadde ayogeza obumalirivu yasinzidde mu lukuhhaana lwa bannamawulire eggulo e Kamwokya n'ategeeza nga okuyimba bwe kiri ekitone kye era ddembe lye kubanga gwe mulimu mwaggya ssente ezimubeezaawo ne famire kale talaba nsonga lwaki bamugaana.\nYabadde ne bamaneja be ssaako ba pulomoota; Abbey Musinguzi amanyiddwa nga Abtex ne Andy Mukasa owa Bajjo Events abagamba nti omwezi gumu emabega baawandiikira poliisi nga bagitegeeza ku bivvulu bye bategese, e Busaabala ku One Love beach ku Easter Monday, Lira nga May 3, Gulu nga May 4 ne Arua nga May 5 kyokka n’okutuusa kati tebaddangamu kye beekengedde nga bagamba nti kandiba akakodyo akakolebwa poliisi okuvaayo ku ssaawa esembayo ekabateme nti ebivvulu bisaziddwaamu.\nBobi Wine wano we yasinzidde okugamba nti ku mulundi guno tagenda kugenda mu kkooti kubanga n’omusango gwe yaloopa teguwulirwanga n'akunga abantu omuli ne bayimbi banne okusituukiramu balwanirire eddembe lyabwe ng'agamba leero kiri wuwe enkya kigenda kubeera ku muyimbi mulala.\n“Ffe tetulina musango gwe twakola gavumenti eno era tetuli bamenyi bamateeka tukola mirimu gyaffe, gye twasomerera gyagaana nga muganda wange ono Nubian li yasoma gwa kubala bitabo emirimu ne gibula kati kwe kutondawo gye tusobola era gituyamba n’okuyamba bannaffe Bo bapulomoota Abitex ne Bajjo balaze okutya nga bwe boolekedde okufiirwa ssente empitirivu ssinga Bobi Wine tebamukkiriza kuyimba.\nBaagambye nti “ffe tetutegese Hon. Kyagulanyi tutegese Bobi Wine era z'endagaano ze tulina. Ekisinga okutwewuunyisa tetulabanga ku bbaluwa ntongole kuva mu gavumenti oba ewa Pulezidenti Museveni etegeeza nga Bobi Wine bw'atakkirizibwa kuyimba naye simanyi lwaki bamugaana".\nEbivvulu bino tubitaddemu obutitimbe bwa ssente kale tusaba poliisi ereme kutufiiriza ate si ffe ffeeka abafiirwa wabula n’abantu abalala bangi ebivvulu kwe bitambulira naye ssinga poliisi egaana okutuwa olukusa n’obukuumi ffe twekozeemu dda omulimu okulaba ng'abantu beekuuma.” Ssinga poliisi egaana ebivvulu bya Bobi Wine guno si gwe mulundi ogugenda okubeera ogusoose ng’ebivvulu bye bigaanibwa.\nMu August w’omwaka oguwedde poliisi yagaana ekivvulu kya Kyalenga mu kisaawe e Namboole ng’egamba nti waliwo abantu abatali bamu abagenda okutegekerayo emikolo okutuuka nga January 2019.\nWadde ng’oluvannyuma baamukkiriza okukitegeka e Busaabala ku One Love beach, ebivvulu ebirala bye baali bamupangisizzaamu okuyimba byo byagaanibwa nga poliisi egamba byali biyingiziddwaamu ebyobufuzi ekyavaako abategesi okufiirwa obutitimbe bwa ssente abamu n’okutuusa kati bakyalaajanira Pulezidenti Museveni abaliyirire.\nFred Enanga omwogezi wa poliisi mu ggwanga bwe yatuukiriddwa ku ssimu ku nsonga z’ebivvulu bya Bobi Wine ono yasoose kutegeeza nga bw'atalina kyabimanyiiko n'ajuliza dayirekita w’ebikwekweto mu poliisi nti abadde taliiwo mu ggwanga wabula yakomyewo era agenda kumwebuuzaako okukakasa oba ddala Bobi ne banne baawandiikira poliisi nga bwe bagamba


Bukedde Online - Munnayuganda alidde obusumba e South Afrika\nEkirwadde ekikwata ebitooke kitiisizza aba...\nObubaka buno bwafulumiziddwa mu mawulire e Vatican . Okusinziira ku kiwandiiko ekyafulumiziddwa omubaka wa Paapa e South Afrika Ssabasumba Peter B Wells eyategeezezza nti Msgr Joseph Kizito agende kutuuzibwa mu ntebe mu bbanga lya myezi esatu okuva lwe yalondeddwa.\nOmusumba omulonde Joseph Kizito yazaalibwa Wakaliga mu Kampala nga July 2,1967.Yasoma mbeera z'abantu (Philosophy) mu St. Augustine Major Seminary e Roma . Lesotho wamu n'ebyeddiini (Theology) ku ttendekero lya St. John Vianney , Pretoria e South Afrika.\nYafuuka faaza nga September 27,1997. Nga tanalondebwa ku Busumba Msgr Kizito abadde Vicar General w'esaza ly'e Aliwal North era nga Bwanamukulu wa Lutikko ya Aliwal North.\nYakolako nga Vicar w'ekigo kya St. Francis Xavier wakati wa 1997 ne 1998 n'afuuka Bwanamukulu w'ekigo kya St. Augustine e Dordrecht wakati wa 1998 ne 2003. Abadde bwanamukulu wa Lutikko ya Aliwal okuva mu 2013.\nEsaza ly'e Aliwal lyatandikibwawo mu 2017 era lirimu ba Faaza 12.\nMsgr Joseph Kizito


Bukedde Online - Donald Trump ne Biden bavumaganidde ku ttivvi\nDonald Trump ne Biden bavumaganidde ku ttivvi\nAba Ruparelia Foundation badduukiridde abaana abataliiko mwasirizi e Mulago\nMAO alangiridde okwesimbawo ku bwa Pulezid...\nAdded 1st October 2020\nDONALD TRUMP, Pulezidenti wa Amerika, ne gwe bavuganya, Joe Biden bavumaganidde ku ttivvi bwe babadde bakubaganya ebiroowozo. Okumala eddakiika 90, Abamerika n’ensi yonna baatunuulidde Trump ne Biden ne bibasobera!\nOkuva munnamawulire Chris Wallace ow'omukutu gwa FOX, eyabadde akubiriza okukubaganya ebirowoozo kuno lwe yalagidde Trump okutandika okunnyonnyola ensonga, yasimbukidde mu ggiya n'atandika okuvuma Biden nga kw'atadde n'okuwogganira waggulu obutamuganya kubaako ky'ayogera.\nBIDEN YAVUDDEKO WAYA\nBiden mu kwetaasa naye yavuddeko waya n'alangira Trump okuba ddikuula era Pulezidenti akyasinze obubi mu byafaayo bya Amerika! Trump ebivumo bya Biden tebyamukanze n'ayongera okumusojja nti mutabani we omukulu (Hunter Biden) akola gwa kutambuza njaga na biragalalagala mu Russia ne Ukraine!\nKano kaabadde kaswanyu kennyini akaanoze Biden era yalabise ng'ayisiddwa bubi Trump okunonooza ffamire era amangu ago n'amwambalira nti, "bunira!"\nABATUNUULIRA EBYOBUFUZI BOOGEDDE\nAbatunuulizi b'ebyobufuzi baategeezezza nti okukubaganya ebirowoozo kuno, kwe kukyasinze okuba okwomunguuba mu byafaayo by'eggwanga lyabwe era kwassizza nnyo omutindo gwa demokulaase wa Amerika. Ensiitaano eno yabadde mu ssaza ly'e Ohio, erimu ku masaza agasalawo mu kalulu mu kibuga Cleverland. Ensonga kwe baasinze okutambulira kwabaddeko ebyenfuna, ssennyiga omukambwe ssaako n'okusosola mu Baddugavu mu nkola eyitibwa (White Supremacists) n'ebirala.\nEnsonga y'obusosoze mu Baddugavu yabaddeko kalumannywera, Wallace bwe yabuuzizza Trump oba akimanyi nti ensi gy'afuga erimu obusosoze buno obwavaako n'ekisinde ekiyitibwa BLM (Black Lives Matter). Trump mu kwanukula yatandise ng'anaavumirira Abazungu abatulugunya n'okutta Abaddugavu kyokka mu kaseera katono yagaanyi era n'agamba nti oludda lw'Abaddugavu naddala omuli bannalukalala lwe lusaana okutunulwamu okutereeza.\nTRUMP BAAMULANGIDDE OBUSOSOZE\nKino kyasaanudde Biden n'amulumba n'okumulangira obusosoze.Wano Trump teyaganyizza Biden kumusiimuulizaako ttoomi n'amujjukiza nti mu 1994 nga Biden ye ssentebe w'akakiiko ka Judicial Committee mu lukiiko lwa Senate, baali bayisa etteeka ku bumenyi bw'amateeka Biden n'agamba nti "Abaddugavu nsolo zennyini ezitaayaaya ku nguudo za Amerika"!\nKyokka bino Biden yabyegaanyi era n'alangira Trump okuba ka ‘ssemufu' (Puppet) ka Russia ekitegeeza nti Trump kifaananyi Putin ne Russia kye bakozesa okukola bye baagala mu Amerika.\nKu nsonga ya ssennyiga omukambwe, Biden yalangidde Trump okukekkera n'okusooba ng'ekirwadde kitta Abamerika okubalamawo (ssennyiga yaakatta abasoba mu 200,000), n'amuwa amagezi nti olulala alina okuba omujagujagu ssinga ensonga bw'eti egwawo!\nTrump yamubakidde tannamaliriza n'ayiwa olunyata: "toddangamu n'oyogera ekigambo okubeera omulabufu oba omugezi (Smart) ng'oyogera ku nze. Nkakasa ggwe omu ku baali basemba mu bibiina ng'osoma era toyinza kuba omu kw'abo aboogera ekigambo omulabufu oba omugezi!\nWano Biden ne Wallace baatunuulidde Trump nga tebamutegeera kuba bye yayanukudde byabadde biraga nti ensonga za Biden teyazitegedde naye ekyo tekyamulobedde kugenda mu maaso ng'asuulawo ensonga emu ate bw'agira n'adda ku ndala okuva ku kuwa emisolo gye mu budde, okubeera Pulezidenti wa Amerika akyasinze okukola, okukolera ennyo ebyenfuna n'Abaddugavu, okugamba nti okulondera ku posita babbiramu obululu n'ebirala.\nBino Biden yabyanukuzza ebigambo bitono nti: Trump ensi yonna ekumanyi oli mulimba! Kyokka ab'omukutu gwa CNN baafulumizza ekiwandiiko ng'okukubaganya ebirowoozo kwakaggwa ne balaga nti ebimu Trump bye yayogedde bya bulimba.\nANI YAWANGUDDE LAWUNDI EYASOOSE!\nTrump ne Biden baagenze mu lawundi eno ng'ekimu ku biri ku mimwa gy'Abamerika kya kuzuula ku bombi ani akyalina embavu okuyimirira mu bukkakkamu wakati mu kuvumibwa n'okujolongebwa n'obwongo obusaza ekimu! Yadde Biden (78) mukadde okusinga Trump (74), Biden ekigezo kino alabika yakiwangudde.\nEmbeera Trump mwe yamuyisizzza baabadde basuubira nti ‘anaayabika' naye yalaze abaabadde bamubuusabuUsa nti akyalina sitamina.\nEnkambi ya Biden yagenze ku lawundi eno ng'enoonya kwongera kulaga nsi nti Trump enneeyisa ye tesaanidde kubeera mu ntebe ya buvunaanyizibwa bw'etyo era nakyo yakituukirizza Trump ababadde bamubuusabuusa baamutegedde!\nGav't ennyonnyodde ku by'okusibira Minisita Rukutana mu kkomera e Kitalya\nKikungwe yeegaanyi okugulirirwa\nEnkambi ya Goodlyf eguddemu nnabe!\nAganaga awaanye Phina Mugerwa n'adda engulu


2 Timoseewo 4 LCB - Nkukuutirira mu maaso ga Katonda ne - Bible Gateway\n4 (A)Nkukuutirira mu maaso ga Katonda ne Kristo Yesu, anaatera okusalira abalamu n’abafu omusango, era n’olw’okujja kwe, n’olw’obwakabaka bwe, 2 (B)buuliranga ekigambo kya Katonda, ng’oli mwetegefu mu kiseera ekituufu n’ekitali kituufu, ng’olaga ebikwekeddwa, ng’onenya, ng’ozaamu amaanyi, wakati mu kugumiikiriza, n’okubonaabona okungi, n’okuyigiriza. 3 (C)Kubanga ekiseera kijja lwe baligaana okuwulira enjigiriza entuufu, era olw’okugoberera okwegomba kwabwe balyekuŋŋaanyiza abayigiriza, abalibayigiriza bye baagala, okuwulira. 4 Baligaana okuwuliriza eby’amazima, ne bagoberera enfumo obufumo. 5 (D)Naye ggwe weefugenga mu bintu byonna, ogumirenga ebizibu, ng’okola omulimu ogw’omubuulizi w’enjiri, ng’otuukiririza ddala obuweereza bwo.\n6 (E)Nze kaakano mpebwayo, era ekiseera kyange eky’okuva ku nsi kituuse. 7 (F)Nnwanye okulwana okulungi, mmalirizza olugendo lwange, nkuumye okukkiriza kwange. 8 (G)Kye nsigazza kwe kufuna engule ey’obutuukirivu enterekeddwa, Mukama omulamuzi omutuukirivu gy’alimpeera ku lunaku luli. Taligiwa nze nzekka, naye aligiwa n’abo bonna abeegomba okujja kwe.\n9 Fuba okujja amangu gye ndi. 10 (H)Kubanga Dema yandekawo ng’ayagala omulembe gwa kaakano, n’agenda e Sessaloniika. Kulesuke yagenda Ggalatiya ne Tito n’agenda e Dalumatiya. 11 (I)Lukka yekka y’ali nange. Ggyayo Makko omuleete, kubanga annyamba nnyo mu buweereza. 12 (J)Tukiko n’amutuma mu Efeso. 13 Bw’obanga ojja ondeeteranga omunagiro gwange gwe naleka e Tulowa ewa Kappo. Ondeeteranga n’emizingo gy’ebitabo, na ddala egyo egy’amaliba.\n14 (K)Alegezanda, omuweesi w’ebikomo yankola ebyettima bingi. Mukama alimusasula olw’ebikolwa bye. 15 Naawe mwekuume, kubanga yawakanya nnyo ebigambo byaffe. 16 (L)Mu kuwoza kwange okwasooka, tewaali n’omu yajja kubeera nange, bonna banjabulira. Nsaba Katonda ekyo kireme kubavunaanibwa. 17 (M)Kyokka Mukama waffe yabeera nange, n’ampa amaanyi, ne nsobola okutegeereza ddala Abaamawanga bonna Enjiri ne bagiwulira, bw’atyo n’anziggya mu kamwa k’empologoma. 18 (N)Era Mukama anamponyanga mu buli kabi, era alintuusa mirembe mu bwakabaka bwe. Mukama agulumizibwenga emirembe n’emirembe. Amiina.\n19 (O)Nnamusiza Pulisika ne Akula n’ab’omu maka ga Onesifolo.\n20 (P)Erasuto yasigalayo mu Kkolinso, ate Tulofiimo namuleka mu Mireeto nga mulwadde. 21 Fuba ojje ng’ebiseera by’obutiti tebinnaba kutuuka.\n22 (Q)Mukama waffe abeerenga n’omwoyo gwo. Ekisa kibeerenga nammwe mwenna.\n4:1 : Bik 10:42\n4:2 : Bag 6:6\n4:3 : 1Ti 1:10\n4:5 : Bik 21:8\n4:6 : a Baf 2:17 b Baf 1:23\n4:7 : a 1Ti 1:18 b 1Ko 9:24\n4:8 : a Bak 1:5 b 2Ti 1:12\n4:10 : a Bak 4:14 b 1Yk 2:15 c Bik 16:6\n4:11 : a Bak 4:14 b 2Ti 1:15 c Bik 12:12\n4:12 : Bik 20:4\n4:14 : a Bik 19:33 b Bar 12:19\n4:16 : Bik 7:60\n4:17 : a Bik 23:11 b Bik 9:15\n4:18 : a Zab 121:7 b Bar 11:36\n4:19 : Bik 18:2\n4:20 : a Bik 19:22 b Bik 20:4\n4:22 : a Bag 6:18; Fir 25 b Bak 4:18


Bukedde Online - Okuggala emyalo e Mukono kinaataasa Nalubaale?\nNakigga: Omwalo ogulekeddwa ettayo olw'ebyennyanja okubula\nOmulambo ogwebyewuunyo gukomezzaawo abawal...\nENVUBA embi kye kimu ku bintu ebiragiddwa ebyonoonye ennyanja Nalubaale. Abavubi bakozesa obutimba bu mukokota ne bakwata ebyennyanja ebito wamu n'amagi gaabyo!\nAbavubi abamu bakozesa butwa okutta ebyennyanja, kuno gattako amakolero ag’enjawulo ageefunyiridde okuta kazambi n’aggweera mu nnyanja.\nKu ntandikwa y'omwezi guno, abakulembeze mu disitulikiti y’e Mukono baasisinkanye Pulezidenti Yoweri Museveni ne bamusaba akozese amagye okusiba ennyanja Nalubaale okumala emyezi ebiri.\nNga bakulembeddwa ssentebe wa disitulikiti, Francis Lukooya Mukoome, baategeeza nti abakwata abavuba obubi balya enguzi mu kifo ky'okuyamba okumalawo omuze guno.\nSsentebe Lukooya agamba nti ekirina okukolebwa kwe kugema ekyo ekivaako envuba embi.\n“Ebyennyanja bwe biba mu nnyanja tewali nsonga lwaki omuvubi akwata obuto.\nOmuvubi ku mwalo e Kiyindi ng'asitudde empuuta ekuze.\nN'olwekyo tusale amagezi agakomyawo ebyennyanja nga tusiba ennyanja," Lukooya bwe yagambye.\nOkutandika nga July 1, 2013 okutuuka nga September 30, 2013, amazzi gonna agali ku nnyanja Nalubaale e Mukono tegakkirizibwa kuvubirako.\nKino kijja kukola buli mwaka kuba mu kiseera kino ne ku nnyanja kubaako omuyaga ng’era obubenje obuzze bubeerako bwakuggwaawo.\n"We tunaatuukira mu October abavubi okuddamu okuvuba ng’ebyennyanja bikuze bulungi.\nGuno si gwe gusoose okusiba ennyanja. Mu myaka gya 1990 abavubi bwe baali bavubisa obutwa, ebyennyanja bya Uganda ne babiwera mu mawanga g'Abazungu, ennyanja yasibibwa era yagenda okuddamu okusumululwa ng’ebyennyanja byeyongedde," Lukooya bw'agamba.\nOmwaka guno, Minisita Ruth Nankabirwa yalagira omwalo gw’e Nsazi mu Buvuma okuggalwawo okumala omwezi gumu n’ekitundu bwe yasanga abavubi baakwo nga beenyigira kyere mu nvuba emenya amateeka.\nBaagenda okuddamu okuguggula ng’ebyennyanja bikuze.\nSsentebe Lukooya agamba: Okuggala ennyanja kigenda kukosa abantu bangi okuviira ddala ku muvubi asooka, abasuubula ebyennyanja, ababirya naffe abasolooza emisolo ku nnyanja.\nTugezezzaako okuteesa n’abakulembera disitulikiti ezituliraanye omuli, Buikwe, Buvuma, Kalangala, Mayuge n’endala naye bakyakigaanyi.\nAb’e Buvuma baagala kugenda nga basiba mwalo ku mwalo naye kino tekijja kukola."\nAbavubi 75 ku buli 100 abali mu Mukono bategeezeddwa ku nteekateeka eno wabula abamu bagiwakanya.\nBagenda kukola ki?\nSsentebe Lukooya agamba nti baagala abavubi bakole emirimu emirala mu kiseera ng'ennyanja eggaddwa. "Bayinza okulima oba okukola emirimu emirala egy'emikono.\nKino kijja na kukendeeza ku bungi bw’abantu abatunuulidde ennyanja ng’engeri yokka ey’okubeerawo.\nKati tugenda kusomesa ab'obukiiko obuddukanya emyalo (BMU) kuba bbo bennyini nga bali wamu n’abavubi be tugenda okukozesa okukuuma ennyanja waleme kubaawo agivubamu.\nBwe tunaasanga omwalo gye bakyavuba ng'etteeka litandise okukola, olukiiko olwo lujja kuyiibwa n'abaluliko bavunaanibwe,' Lukooya bwe yagambye.\nEkiseera ng’ennyanja esibiddwa, abavubi ku myalo gyonna baakuwandiikibwa.\nBw'eneggulwawo abo abatawandiikiddwa tebajja kukkirizibwa kuvuba naye. Omuze gw’abavubi okuva mu bitundu ebirala okweyiwa e Mukono bavube nakyo kijja kutangirwa.\nMasitula Namaganda, sipiika w’eggombolola y’e Ntenjeru era atuula ku lukiiko olufuga omwalo gw'e Katosi agamba nti ennyanja erina ebizibu bingi ebizzeewo olw’abasindikibwa okulwanyisa envuba embi n’abakungu ba Gavumenti okudobonkanya enkola ekkirizibwa.\n"Simanyi oba okusiba ennyanja kinaatuukirira naye nga kirimu eggumba," Namaganda bw'agamba.\nSsentebe wa disitulikti y’e Buvuma Adrian Wasswa Ddungu agamba nti aba disitulikti y’e Mukono ekibeeyinuza kwe kuba nti bbo balina engeri endala ez’okwebeezaawo mwe bayinza okuggya emisolo.\n"Ffe e Buvuma twetooloddwa nnyanja era mwe tujja ssente ezitubeezaawo," bwe yagambye.\nSsentebe Ddungu agamba: Nze ndowooza nti essira tulisse ku kusalira nvuba mbi magezi kuba ne bwe tunaasiba ennyanja, era bwe tunaagiggulawo abavuba obubi bajja kukomawo.\nGavumenti esooke erwanyise obwenyanja obuto okuviira ddala mu butale ne mu maka g'abantu. Lwaki Lukooya tasooka kulwanyisa abo?\nKansala era omusuubuzi w’ebyennyanja ku mwalo gw’e Kiyindi, Phillip Lubowa agamba nti tawagira kya kusiba nnyanja kuba abantu bangi abali ku myalo egy’enjawulo nga tebalina ngeri gye bajja kukuumibwamu ng’ennyanja esibiddwa.\nBakanyama ku mwalo e Kiyindi nga batikkula mukene okuva mu lyato.\nEnkejje ziyamba okuva ku mwenge\nKayihura asiibuludde Abasiraamu\nFayiro y'owa Movit ku by'omuliro gw'e Budo ewedde\nKayihura annyonnyodde ku nfa y'Abazungu 4 mu mwezi gumu\nOwa UPDF bamuttidde mu bubbi bwa ssente


Bukedde Online - Mc Kapale bamulemesezza amabugo ga King Kong\nMc Kapale bamulemesezza amabugo ga King Kong\nCute Kaye ebitaala bimutadde\nZari agenda kusala mpaka za Miss Uganda\nAdded 19th June 2018\nKAZANNYIRIZI MC Kapale bamugobye mu lumbe lwa King Kong nga bamwekengedde okubulankanya amabugo.\nMC Kapale ku ddyo ye mugenzi MC King Kong\nKapale nga ye yavaako enjogera ya ‘tolina waaka’ abantu ennaku zino gye bakozesa nga by’okola tebijja, yagobeddwa mu maka ga King Kong mu lumbe e Kanyanya ku Ssande ekiro ssaawa 5:00 ez’ekiro ng’atandise okusolooza amabugo.\nKapale, omu ku bakazannyirizi olwabadde okukwata akazindaalo, yakunze abantu okusonda amabugo okusobozesa okuziika omuntu waabwe obulungi.\nBaatandise okusonda ng’akutte akazindaalo n’ekibbo mwe baabadde bagateeka ng’abantu bwe bayimba ennyimba z’ennaku okutuusa omu ku baabaddewo lwe yeemulugunyizza ensaasaanya yaago bw’eneebeera.\nWano Kapale yamuzzeemu nti, “Tonnasonda obuuza nsaasaanya, wabula abantu abamu ne bawagira omukungubazi eyalemesezza abalala okuwa amabugo ne batandika kuwoggana nga bagamugobako?”.\nNaye nno tawena kubanga yabazzeemu nga bw’atayinza kulya mabugo ng’ate bo be bazze bassa ssente mu munnaabwe nga ne mu lumbe baabadde bamusazeewo balabe ebigaanye beesondemu ssente bakikoleko.\nKapale oluvannyuma yategeezezza Bukedde nti ye yamanya dda abantu nti tebasiima naye takifaako ne bwe baamubbiikiriza amabugo, eby’okumwogerera obubi yabimanyiira era n’okuziika yaziise eggulo e Gomba, King Kong gye yaziikiddwa.\nKing Kong ng’amannya ge amatuufu ye Hassan Lumu, yafudde musujja mu kiro ekyakeesezza Ssande mu maka ge e Kanyanya.\nAbadde agatta okuzannya komedi, okuzina n’okukola obwa MC ku mikolo.\nENGERI AMABUGO GA BASEREEBU BWE GAZZE GABIZAALIRA ABANENE;\nMu May wa 2013 mu kuziika omuyimbi Martin Angume, waliwo abaakissa ku Andrew Benon Kibuuka nti amabugo gaamutabukako wabula yabyegaana ekyo ne kiva mu ddiiro.\nJanuary wa 2014, amabugo ga Paddy Bitama gaabizaalira abaali bakazannyirizi banne, Amooti Omubalanguzi ne DJ Messe wabula Amooti n’agamba nti ye yatwalako 50,000/- zokka ate Messe n’agamba nti agasinga naddala ge baasolooleza ku National Theater gaali ga bicupuli.\nMC King Kong,\nBukedde news paper\nOmukazi agabye omulambo mu kika ekirala\nGav't ekungubagidde abafiridde mu kabenje ka bbaasi e Kiryandongo\nEngeri ab'emmundu gye basse aba Poliisi ku Kaleerwe


Omubaka Lutamaguzi alabudde Gavumenti ku kutondawo zi Disitulikiti empya - Radio Simba, The Best Luganda Station in the World !\nOmubaka Lutamaguzi alabudde Gavumenti ku kutondawo zi Disitulikiti empya\nOmubaka mu Palamenti owa Nakaseke ey’amaserengeta, Ssemakula Lutamaguzi asabye Gavumenti ya Yuganda okukomya okutondatondawo ebifo by’obufuzi omuli zi Disitulikiti , Konsituwensi wamu n’ebibuga abya Munisipalite ebyetaagisa abakulembeze ab’enjawulo ngabano beetaaga okusasulwa obutitimbe n’obititimbe bw’ensimbi ezitaliiwo nekiviirako emirimu gya Gavumenti okuzinngama.\nLutamaguzi agamba nti kyennyamiza okulaba nga Gavumenti egenze eteekawo ebifo bino ebiwererako ddala nga kakati mu kiseera kino waliwo n’enteekateeka z’okuddamu okulonda okuteekawo abakulembeze mu bifo ebyo ate nga empeereza mu bantu yeeyongera kukonziba.\n”Abantu beebamu abakaaba nti bali bubi ate beebasaba Disitulikiti buli lunaku, ssente zaalibadde zisobola okikolamu emirimu emirala kuba buli lw’oteekawo Disitulikiti oteekawo ba CAO, ba Disitulikiti Engeneer, ne bu Disitulikiti obumu bukyali mu mizigo , obulala bukolera wansi wa miti”. Omubaka Lutamaguzi Ssemakula.\nOluyitaayita mu kizinga Zanzibar\nOmubaka ono alaze n’obwennyamivu ku misolo egirinnyisibwa buli kaseera nga ne mu malwaliro temuli ddagala, kyokka nga Gavumenti eyongera kwewola nsimbi.\nPrevious Mufti Mubajje alabudde abavubuka ku ddiini y’obuyisiraamu\nNext Mukozese amasannyalaze okuleeta obugagga mu maka gammwe – MP Lugoloobi


Bukedde Online - Bano 13 abavunaaniddwa be batta Andrew Felix Kaweesi?\nBano 13 abavunaaniddwa be batta Andrew Felix Kaweesi?\nAbasumba batadde akazito ku Paasita Bugingo ku by'okwokya Bayibuli\nAbasumba ne bannaddiini baluηηamiza Paasit...\nKU basajja 13 abaaleeteddwa mu kkooti ne basomerwa omusango gw’okutta Kaweesi kuliko bana ababadde babeera ennyo ku Muzikiti gw’oku William mu Kampala era abamu we baabakwatira ate abalala baabaggya mu maka gaabwe.\nBaasimbiddwa mu maaso g’Omulamuzi Noah Ssajjabbi owa kkooti y’eddaala erisooka e Nakawa ne basomerwa emisango etaano okuli:\n1 Okutta AIGP Andrew Felix Kaweesi nga March 17, 2017 e Kulambiro mu Kampala\n2 Okutta Cpl. Kenneth Erau nga March 17, 2017 eyali akuuma Kaweesi\n3 Okutta Cpl. Godfrey Wambewo ng’ono ye yali ddereeva wa Kaweesi\n4 Okubba emmundu bbiri okuli ey’ekika kya SMG ne piisito eza Cpl. Erau (nga bamaze okumutta)\n5 Okwenyigira mu bikolwa eby’ekitujju ebikontana n’etteeka\n7 akatundu 1(a) ne 2(b) Baabaleese mu kkooti ku Lwokutaano ku ssaawa nga 8:30 ez’emisana wakati mu bukuumi obw’enjawulo era abaserikale okwabadde aba poliisi, abajaasi ba UPDF, JAT ne bambega okuva mu ESO, ISO ne CMI beebunguludde kkooti.\nBaafubye okuziyiza bannamawulire okufuna ebifaananyi by’abavunaanibwa abaalabise nga baabadde bagonvu era abamu nga bawulubadde mu ffeesi n’ebikuyiro ku mikono n’amagulu. Kkooti yabaddemu baserikale bokka mpozzi ne bannamawulire abatono ddala.\nTewaabaddewo wa luganda lw’abantu abaakwatiddwa wadde n’omu kubanga teri yategedde nti baabadde baakuleetebwa mu kkooti.\nBonna baabaleetedde ku mpingu era baazibaggyeeko nga bayingizibwa kkooti, kyokka okubasomera emisango olwawedde ne babazza ku mpingu.\nOmulamuzi Ssajjabbi olwamaze okusomera abasajja 13 emisango, n’abategeeza nti emisango gyonna gye bavunaanibwa gya nnaggomola egiwulirwa Kkooti Enkulu yokka era teyabakkirizza kubaako kye boogera, n’alagira batwalibwe ku limanda.\nSsajjabbi yabategeezezza nti, wakati wa January ne March 2017, babadde beenyigira mu butujju mu bitundu bya Mukono, Wakiso, Busia, Kampala ne Tororo.\nOmuwaabi wa Gavumenti Ann Ntimba yabadde amaze okutegeeza Omulamuzi nti poliisi ekyakuhhaanya obujulizi ku bantu abo bonna 13 ne bannaabwe abalala abatannakwatibwa abeenyigira mu kutta Kaweesi ne banne.\nEkibuuzo ekinene kkooti ky’erindiriddwa okusalawo ku bantu bano kiri kimu: Bano be batta Kaweesi?\nOmulamuzi Ssajjabbi yabasindise ku limanda okutuusa nga May 5 omwaka guno lwe bagenda okukomezebwawo mu kkooti eno baddemu okusomerwa emisango n’omuwaabi wa Gavumenti alage we batuuse mu kunoonyereza.\nAbasajja bano nga bali mu kaguli mu kkooti e Nakawa.\nMu kubaleeta mu kkooti, baggyiddwa Nalufenya – Jinja gye bamaze ebbanga lya mwezi mulamba nga babuuzibwa akana n’akataano ku kutemula Kaweesi, Erau ne Wambewo abaakubwa amasasi agasukka mu 70 ne battibwa emisana ttuku ku ssaawa nga 3:30 ez’oku makya.\nMu be baaleese mwe mwabadde ne Yusuf Mugerwa gwe baakwatira mu makaage e Kasangati mu Kazinga Zooni ne pikipiki bbiri ne ziteekebwako nnamba y’omusango gwa fayiro y’okutta Kaweesi ne banne CRB 222/2017.\nMugerwa yali ayokya byuma ng’akola amadirisa n’enziggi ku Yusuf Metal Works kyokka yakwatibwa mu kiro ekyakeesa Ssande nga March 19, 2017 era mukaziwe Fatia Namaato yanoonya bba okumala ekiseera okutuusa poliisi lwe yamutegeeza nti y’emulina era abadde akuumirwa Nalufenya.\nOmu ku baddukanya Omuzikiti gwa William Street yagambye nti ku bantu abaaleeteddwa ku kkooti kuliko bana be baludde nabo nga basaalira mu Muzikiti ogwo era nga babeera mu Kampala ne Wakiso.\nYagambye nti ababiri kw’abo abana baludde nga bakwatibwa mu buli musango oguba guzziddwa nga babaggulako emisango egy’enjawulo omuli okukweka emmundu, obutujju, okulya mu nsi olukwe n’okukibassaako nti baali bayeekera mu ADF, kyokka oluvannyuma nga kkooti zibayimbula ng’obujulizi tebumatiza.\nWadde abasibe abasinga bwe batwalibwa mu kkooti ne basindikibwa ku limanda tebazzibwa mu buduukulu bwa poliisi, kyokka bano tebaatwaliddwa Luzira nga bwe kyabadde kisuubirwa.\nBaatwaliddwa Kireka ku Special Investigations Unit (SIU) era gye babakuumira kati.\nOmwogezi wa poliisi mu ggwanga AIGP Asan Kasingye yagambye kino tekimenya mateeka era kikolebwa ku bantu be bakyanoonyerezaako ku misango eminene ennyo nga waliwo ne bannaabwe abatannakwatibwa n’awa ekyokulabirako kya Jamil Mukulu eyali akulira ADF bwe baamusibira e Nalufenya nga kkooti y’e Jinja emusindise ku limanda.\nYagambye nti poliisi erina ebifo bibiri bye baatongoza ebisobola okusibirwamu abasindikiddwa ku limanda okuli Kireka ku SIU ne Nalufenya we baasibira n’Omusinga Charles Wesley Mumbere nga naye kkooti emaze okumusindika ku limanda.\nEnsonga lwaki Museveni aggyeewo Mutabaazi\nGavt. erongoose engaba ya pamiti\nAlabudde abavubuka ku byobufuzi


Bukedde Online - Biibino by'olina okugoberera ng'ogula emmeeza eriirwako\nBiibino by'olina okugoberera ng'ogula emmeeza eriirwako\nBiibino by’olina okugoberera ng’ogula emmeeza eriirwako\nDayiningi entonotono eneekulungirivu ey’entebe 4.\nEDDIIRO awaliirwa emmere liswaza nnyo naddala ng’ofunye abagenyi ssinga teritegekebwa bulungi.\nMu maka agamu osanga emmeeza okuliirwa oba giyite diyiningi ttebo ng’ewummuziddwaako ebintu ng’engoye ezaanuddwa, ebitabo by’abayizi n’ebirala nga mu butuufu tefaananika.\nOmukugu mu by’okuzimba n’okutegeka amaka, Ying. Kenneth Bisaso agamba nti abantu bangi tebafa ku ngeri eddiiro gye lifaanana ekitera okuswaza nga bafunye omugenyi. Agamba nti ab’engeri eno boolaba babuguutana nga bafunye omugenyi ne bayoolayoola engoye okuziddusa mu bisenge.\nEKIFO WE LITEEKEBWA Bw’oba ozimba ennyumba ekisenge oba eddiiro awaliirwa emmere kirina okuliraana effumbiro n’eddiiro erituulwamu.\nOluusi oyinza okwawula eddiiro erituulwamu ku ddiiro eririirwamu oba okubigatta ng’entebe ze zibyawula. Bw’oba ozimba ekisenge kya dayiningi olina okugoberera bino wammanga. Omuwendo gw’abantu boosuubira okubeera nabo.\nEmmeeza ya dayiningi gy’oyagala okugula n’obugazi bw’ekifo bwogenda okuzimbamu. Biki by’ogoberera ng’ogula dayiningi?\nBwoba ogula diyiningi olina kusooka kumanya bugazi bw’eddiiro w’ogenda okugissan’omuwendo gw’abantu abagenda okugituulako. Okugeza bw’oba olina abantu abasukka mu 10 nga boosuubira okutuula mu ddiiro, lirina okuzimbibwa nga ligwa mu ffuuti 10 ku 8 oba 7 sso ng’abalala bazimba nga ziri ffuuti 12 ku 8 oba 7.\nEmmeeza za dayiningi zitera kutandikira ku za ntebe 6, endala zibeera za 8 oba okusingako.\nEBIKA BYA DAYININGI\nDayiningi ezisinga zikolebwa mu mbaawo so nga waliwo eza giraasi. Zikolebwa ng’oludda olumu luwanvuko okusinga ku lulala ate nga waliwo n’enneetooloovu. Dayiningi ezigendako entebe nga 10 zitera okutundibwa wakati wa 1,200,000/- ne 1,800,000/-. Eziriko entebe 6 zigula wakati wa 700,000/- ne 1,000,000/-.\nAli awafunda osobola okufuna dayiningi entonotono ey’entebe 4. Ennyumba ennaku zino zisibwamu tayiro naye ku bakozesa kapeti essibwa mu ddiiro erituulwamu teyandifaananye ya mu ddiiro liriirwamu. Kapeti y’omu dayiningi yandibadde ya ngeri ya ddiba nga kyangu okugirongoosa ssinga eddugala nga wayiiseewo amazzi, ebyokunywa oba emmere.\nDickson Bisaso omukugu mu by’okuteekateeka awaka agamba nti dayiningi yeetaaga okulongoosa kumpi buli lunaku ate kusaanako ne ‘table mats’ ezitangira ebyokya ennyo okwonoona emmeeza ya dayiningi\nOmutendesi Matia Lule apondoose\nMatia Lule akontodde abaamugobye ku butendesi\nMorley Byekwaso atendeka KCC alaajanye


Bukedde Online - Ddiifiri takkirizibwa kwongerayo mupiira ng'eggulu libwatuka\nAbanoonya: Kasule bamuleetedde omwanawe amulabeko n'ajula okufa...\nAMATEEKA 17 omupiira kwe guzannyirwa, ddiifiri y'agateeka mu nkola. Etteeka nnamba 5, limuwa obuyinza n'obuvunaanyizibwa, wabula ateekeddwa okuba ng'ali ffiiti, mu mubiri n'obwongo, mugumu, mumalirivu, mukkakkamu, amanyi amateeka ate nga mwesimbu.\nDdiifiri alina obuyinza okuyimiriza omuzannyo ng'alabye ekisobyo, y'ensonga lwaki ateekeddwa okuba nga yasoma n'atendekebwa mu mateeka gano, ate ng'abasawo baamwekebejja amaaso. Ateekeddwa okulaba ekisobyo n'ataputa ekiddako, omuzannyo n'aguzzaamu mu bwangu.\nWabula ddiifiri alina obuyinza obuyimiriza omuzannyo okumala ekiseera ekiwanvuko. Okugeza, akavuyo akayinza n'okusaasaana mu kisaawe; enkuba ng'etonnya nnyo, oba ng'erimu okubwatuka kw'eggulu oba omuzira, oba amazzi amangi nga tegakkiriza mupiira kutambula bulungi. Wano alina okuyimiriza omuzannyo okutuusa ng'embeera ezze mu nteeko, obudde bwe buba bugumala okuzannyibwa okutuuka ku nkomerero. Alina okujjukira omupiira we gwakomye, n'ekyabaddewo, era awo omuzannyo we gutandikira.\nBye njogeddeko waggulu bwe bitakkakkana, etteeka limulagira 'kuyiwa' muzannyo, n'akola lipooti eri abaamutumye, era be basalawo ekiddako. Ddiifiri talina buyinza bulangirira bivudde mu muzannyo, akola lipooti, abaddukanya empaka be balangirira. Tukirabye nga ttiimu ne bwe ziba ziwangudde, ate ne ziggyibwako obuwanguzi.\nKye tuyita 'advantage' kiri mu mikono gya ddiifiri. Wano weetaagawo obukugu era kino kye kimu ku biraga obumanyirivu bwe. Ddiifiri agigaba ng'alabye nti ttiimu ekoleddwaako ekisobyo efunamu nnyo ng'omuzannyo teguyimiridde.\nAkola akabonero akalaga nti ekisobyo akirabye, wabula akkiriza omuzannyo gugende mu maaso. Era etteeka limukkiriza okuddamu okuyimiriza omuzannyo bw'alaba nga ttiimu eyakoleddwaako ekisobyo tefunyeemu, n'abawa 'free kick', ne kaadi eya kyenvu, bwe kiba kyetaagisizza.\nOmuzannyi ng'alumiziddwa, kiri mu buyinza bwe okuyimiriza omuzannyo mu bwangu n'ayita abasawo, oba okuguleka, bw'alaba nga talumiziddwa nnyo. Ng'omuzannyo guyimiridde, asobola okwogera n'omuzannyi ku ky'okuyita omusawo, era takkiririza ddala oyo alina ekiwundu oba omusaayi ku mubiri oba ku mujoozi, kubeera ku kisaawe.\nOmuzannyi eyafulumiziddwa okufuna obujjanjabi takkirizibwa kukomawo ng'omuzannyo tegunnaddamu.' Abadde n'omusaayi, alina kumala kwekebejjebwa nga takyagulina, nga kino kikolebwa okwewala obulwadde.\nDdiifiri alina obuyinza obulaga omuzannyi, sabusityuti oba abakungu ba ttiimu kaadi yonna, okusinziira ku kikoleddwa. Eya kyenvu erabula bulabuzi, ate emmyuufu efuumuula ku kisaawe.\nBoodabooda etomedde ow'emya...\nOmuwala ow'emyaka 10 akedde okutambuza ebindaazi okufuna ensimbi eziyimirizaawo ffamire ye n'okufunamu ebisale...\n'Abaawanguddwa mukkirize eb...\nABASIRAAMU mu ggwanga basabiddwa nti engeri akalulu gye kawedde abaawangudde kati pulaani yonna bagitunuulize kukolera...\nBawannyondo ba kkooti balaa...\nBAWANNYONDO balaajanidde kkooti ku bizibu bye basanga mu kukola emirimu gyabwe. Ku Lwokutaano akawungeezi, amyuka...\nAbanoonya: Kasule bamuleete...